title: Tulisoihtu pimeään

text: Rajala luotaa alkusanoissa Paavolaisen rooleja, joista viimeinen oli väsähtänyt, kyyninen valtakunnanpessimisti. Mutta sitä ennen hän oli Panulan sanoin ”ihailtu ja kadehdittu, rakastettu ja vihattu – – ainutlaatuinen ilmestys, poseeraava dandy, tehnoava vaikuttaja, innostava joukonjohtaja, loistava tyyliniekka, jalostuneen taideaistin lävistämä kriitikko, modernin runon esitaistelija, kulttuuritietoinen esseisti ja matkakirjailija, lopulta maan seuratuimman teatterin [Radioteatterin] johtaja”. Näitä kaikkia rooleja Panula elämäkerrassa kuvaa.


title: Tulisoihtu pimeään

text: Rajala antaa arvion aiemmista elämäkerroista: Matti Kurjensaaren työtä haittasi Paavolaisen lesken puuttuminen käytettävissä olleeseen aineistoon, eikä Kurjensaari käsittele teoksia. Myöskään Jaakko Paavolaisen elämäkerrassa ei käsitelty tuotantoa, vaan teos oli Rajalan mielestä ”hyödyllinen tietolähde, asiakirjan tapaan jäsennelty [ja] faktoissa pysyttelevä”. Rajala toteaa, että tuotantoa ovat sittemmin käsitelleet useat tekijät, mutta hän oli huomannut, että Paavolaisen koko kaaren kattavalle elämäkerralle tuntui olevan tilaa.


title: Tulisoihtu pimeään

text: Alkusanoissa Rajala huomauttaa, ettei hänen aineistonsa ollut kattava; kaikkea ei ole vielä kerrottu, sillä paitsi että Paavolainen hävitti aineistoa, Paavolaisen oikeuksien haltija Pekka Paavolainen ilmoitti vaikenevansa kuin muuri. Toisaalta Rajala kuitenkin sanoo, että ”tuskin löytyy enää käänteen tekeviä todisteita”. Myönteisesti hänen työhönsä oli suhtautunut veljenpoika Eero-Pekka Paavolainen.


title: Tulisoihtu pimeään

text: Helena Pilke kirjoitti Agricola-sivuston kirja-arvostelussa, että aiemmat elämäkerrat lukeneelle teoksessa on paljon tuttua. Rajalalla on kuitenkin ollut ilmeisesti käytettävissään lähteitä, joita Matti Kurjensaari ja Jaakko Paavolainen eivät olleet saaneet käsiinsä.


title: Tulisoihtu pimeään

text: Kuisma Korhonen ("Helsingin Sanomat") sanoi arviossaan, että teoksessa näkyy kiireen jälki. Korhonen toteaa myös, että Rajala kertoo enemmän Paavolaisen naissuhteista kuin teoksista. Hän huomauttaa myös, että Paavolaisen kuva on Rajalan tekemänä pikemmin satiirinen kuin arvostava. Teos antaa kuvan ”narsistisesta opportunistista, joka pyrki vimmatusti huomion keskipisteeksi”.


title: Tulisoihtu pimeään

text: Ville Hänninen kirjoitti "Lapin Kansassa": ”Teos ei tuo Paavolais-kirjallisuuteen paljon uutta. Se on kuitenkin sujuvasti kirjoitettu, samanaikaisesti innoittunut ja kriittinen.”


title: Tekijyyden tekstit

text: Tekijyyden tekstit on vuonna 2006 ilmestynyt kirjallisuudentutkimuksen artikkelikokoelma, jonka ovat toimittaneet Kaisa Kurikka ja Veli-Matti Pynttäri ja julkaissut Suomalaisen Kirjallisuuden Seura.


title: Matti Mazajev

text: Matti Mazajev (1926 Leningrad – 2010) oli Karjalan tasavallassa asunut suomen kielellä kirjoittanut kirjailija ja suomentaja.


title: Matti Mazajev

text: Mazajev muutti Petroskoihin 1954. Valmistuttuaan Petroskoin valtionyliopistosta 1959 hän toimi muun muassa Punalippu-lehden toimitussihteerinä ja yliopiston opettajana. Päätoimiseksi kirjailijaksi Mazajev ryhtyi 1972 ja hänestä tuli Neuvostoliiton kirjailijaliiton jäsen 1979.


title: Matti Mazajev

text: Nimellä "Matti Masajainen":


title: Olavi Lumes

text: Olavi Antero ”Luce” Lumes (s. 1. helmikuuta 1924 Helsinki) on suomalainen ilmailualan vaikuttaja. Hän hoitaa edelleen vuonna 1955 perustamaansa Suomen Lennokki Ky -lennokkitarvikekauppaa Helsingin Metsälässä. Lumekselle myönnettiin 2014 lentokapteenin arvo yli 70 vuoden aktiivisesta työstään suomalaisen ilmailun ja lennokkitoiminnan hyväksi. Hän on ollut myös aktiivinen suomalaisissa purjelento- ja ilmailuhistoriapiireissä. Lumes toimi jatkosodan aikana 1944 Helsingin ilmatorjunnan Käpylän "Käpy"-patterin radistina.


title: Olavi Lumes

text: Lumes teki 5. elokuuta 1946 Jämijärvellä Suomen ennätyksen C-4-luokan kumimoottoriulkolennokkien vesilähdössä. Ennätysaika oli 1 minuutti 18 sekuntia. 17. elokuuta 1946 hän puolestaan teki Porissa C-1-luokan Suomen ennätyksen 7 minuuttia 30 sekuntia.


title: Olavi Lumes

text: Lumes on kehittänyt Perussiiven, solumuovisen siipiaihion, jota voidaan käyttää erilaisten lennokkien rakentamiseen. Siipiaihion pohjalta on kehitetty muun muassa tunnetut Toka ja Jämi -liidokkisarjat. Lumeksen lanseeramissa Toka- ja F1AX-kilpailuluokissa kilpaillaan perussiipirakenteisilla vapaastilentävillä liidokeilla. Alle 16-vuotiaille tarkoitettu Toka-kilpailuluokka on vaikuttanut merkittävästi nuorison osallistumiseen suomalaiseen lennokkitoimintaan. Toka- ja F1AX-luokkien loppukilpailut käydään vuosittain Jämijärven lentokeskuksessa, ja niihin kutsutaan sata kotikenttäkilpailuissa parhaiten menestynyttä. Toka-kilpailut olivat vuonna 2013 suurin Suomessa järjestytty nuorille suunnattu lennokkikilpailu.


title: Berliinin tullimuuri

text: Berliinin tulli- ja aksiisimuuri () oli vuosina 1734–1737 rakennettu muuri, joka ympäröi silloista Berliinin kaupunkia. Muuri oli 14,5 kilometriä pitkä ja neljä metriä korkea. Muurissa oli kaikkiaan 14 porttia, joiden kautta oli mahdollista kulkea kaupunkiin ja sieltä ulos. Porteilla perittiin tulli kaikesta kaupunkiin tuotavasta tavarasta. Salakuljetuksen estämisen ohella tullimuuri esti kaupunkiin sijoitettuja sotilaita karkaamasta tai ei-toivottuja kulkijoita pääsemästä sisään. 1800-luvun alkupuolella rakennettiin vielä neljä porttia lisää. Tullimuuri purettiin 1860-luvulla kasvavan liikenteen ja uudisrakentamisen tieltä. Tullimuurin porteista on jäljellä vain kuuluisin, eli Brandenburgin portti. Melkein jokaisen portin sijainnista muistuttaa kuitenkin edelleen jokin sen tienoilla sijaitseva katu, aukio tai metroasema. Mitten kaupunginosan pohjoisrajana toimiva Torstrasse (”Porttikatu”) -kehäkatu noudattaa myös tullimuurin entistä linjausta.


title: Populaarin lumo

text: Populaarin lumo. Mediat ja arki on vuonna 2000 ilmestynyt artikkelikokoelma populaarikulttuurin tutkimuksesta. Sen ovat toimittaneet Anu Koivunen, Susanna Paasonen ja Mari Pajala ja julkaissut Turun yliopiston mediatutkimuksen aine. Teos on omistettu kulttuurintutkija Veijo Hietalalle.


title: Jonas Baes

text: Jonas Baes (s. 1961 Los Baños, Laguna) on filippiiniläinen säveltäjä ja etnomusikologi. Hän opiskeli Filippiinien yliopistossa, Dilimanissa (Quezon City) sävellystä Ramón Pagayon Santosin johdolla vuosina 1977–82 ja sitten musiikkitiedettä José Macedan johdolla 1982–85. Hän sai opetusta myös Mathias Spahlingeriltä Hochschule für Musik Freiburgissa Saksassa (1992–94). Vuonna 2004 Baes sai Dilimanista filosofian tohtorin arvon Filippiinien tutkimuksessa väitöskirjallaan "Modes of Appropriation in Philippine Indigenous Music: The Politics of the Production of 'Cultural Difference'".


title: Jonas Baes

text: Baes on kirjoittanut Filippiinien musiikkiin liittyviä artikkeleita lukuisiin kansainvälisiin julkaisuihin. Hän on opettanut analyysiä ja sävellystä Dilimanissa sekä matkustanut lisäksi luennoimaan Saksaan, Indonesiaan, Japaniin, Malesiaan, Meksikoon, Taiwanille, Thaimaahan, Yhdysvaltoihin ja Vietnamiin.


title: Jonas Baes

text: Baes on usein käyttänyt teoksissaan filippiiniläisiä ja myös muiden maiden kansanomaisissa musiikkiperinteissä hyödynnettyjä soittimia. Tämän lisäksi hänen musiikkinsa esittämiseen tarvitaan joskus esimerkiksi tyhjiä soodatölkkejä ja vesipulloja. Myös ihmiskehon tuottamia ääniä (kuten yskintää, itkua ja maiskausääniä) käytetään Baesin teosten esityksissä monipuolisesti. Hänen teoksiaan onkin hyvin vaikea luetteloida genreittäin.


title: Yö Kyöpelinvuorella

text: Yö Kyöpelinvuorella on Piirpauke-yhtyeen vuonna 1980 julkaistu kolmas studioalbumi. Se ilmestyi Henrik Otto Donnerin omistamalla Ponsi-levymerkillä, jonka hän oli perustanut Love Recordsin jouduttua konkurssiin. Vuonna 2010 albumi julkaistiin CD-muodossa nimellä "Yö Kyöpelinvuorella / Night on Bald Mountain". Uusintajulkaisussa on myös erilainen kansi.


title: Yö Kyöpelinvuorella

text: Yö Kyöpelinvuorella sisältää yhtyeen omien sävellysten lisäksi muun muassa version Oskar Merikannon kappaleesta "Soi vienosti murheeni soitto" sekä 1800-luvulla eläneen unkarilaisen romanimuusikon Pista Dankón kappaleen "Búzam Szól a Kecskeméti".


title: Walter Zimmermann

text: Walter Zimmermann (s. 15. huhtikuuta 1949 Schwabach) on saksalainen säveltäjä.


title: Walter Zimmermann

text: Zimmermann opiskeli lapsena oboen-, pianon- sekä viulunsoittoa ja aloitti 12-vuotiaana säveltämisen. Hän sai vuosina 1970–73 opetusta Kölnissä Mauricio Kagelilta. Hän opiskeli myös elektronista musiikkia Otto Lasken johdolla Utrechtin yliopiston Instituut voor Sonologiessa, Amsterdamin yliopiston Etnomusicologisch Centrum Jaap Kunstissa ja yksityisesti Hamiltonissa, New Yorkissa 1974.


title: Walter Zimmermann

text: Zimmermannin saamiin palkintoihin ja tunnustuksiin lukeutuvat Förderpreis Kölnin kaupungilta (1980), Ensemblia-festivaalin ensipalkinto (Mönchengladbach, 1981), Prix Italia (1988) ja Mainzin Schneider–Schott-musiikkipalkinto (1989). Zimmermann myös pääsi stipendin turvin Rooman Villa Massimoon vuonna 1987.


title: Walter Zimmermann

text: Zimmermannin sävellyksiä on esitetty eri puolilla maailmaa. Hän on myös esiintynyt pianistina ja kirjoittanut artikkeleita ja kirjoja. Hän on opettanut sävellystä Liègen kuninkaallisessa konservatoriossa (1980–84) ja Hochschule für Musik Karlsruhessa (1990–92). Vuonna 1993 hän aloitti opetuksen sävellyksen professorina Universität der Künste Berlinissä. Hän on myös pitänyt luentoja ja mestarikursseja, muun muassa Darmstadtissa vuosina 1982 ja 1984. Hänen puolisonsa on kuvataiteilija Nanne Meyer.


title: Torture

text: Torture on avauskappale Jacksons-yhtyeen vuoden 1984 albumilta "Victory". Jackie Jackson on säveltänyt, sovittanut ja tuottanut kappaleen sekä sanoittanut sen Kathy Wakefieldin kanssa.


title: Torture

text:
Kappale on julkaistu myös vinyylisinglenä, jonka kääntöpuolella on instrumentaaliversio. Kustantajina toimivat Siggy Music, April Music Inc. (vastaavana) sekä Lady of the Lake Music.
Alla on näyte Jacksonin muusikkoperheen listamenestyksestä "Torturen" ilmestymisen aikoihin. Tiedot ovat Lontoossa ilmestyvässä "Blues & Soul" -lehdessä julkaistusta listasta "Top American Soul Albums / Singles" loppuvuodelta 1984.


title: Jumaltenkukat

text: Jumaltenkukat ("Dodecatheon") on esikkokasvien heimoon kuuluva kasvisuku. Lehdet ovat soikeat ja kukkavarret ovat ohuet. Kukkien väri vaihtelee vaaleanpunaisesta ja magentasta laventelin siniseen ja terälehdet ovat kääntyneet taaksepäin. Kukinta-aika on keväällä. Suvun lajeja tavataan luonnonvaraisena Pohjois-Amerikassa. Jumaltenkukat menestyvät sekä aurinkoisella että varjoisella kasvupaikalla. Jotkut lajit ovat kostean paikan kasveja, mutta maan on joka tapauksessa oltava hyvin vettä läpäisevä.


title: USS Clarence L. Evans

text: USS Clarence L. Evans (runkonumero DE-113) oli Yhdysvaltain laivaston Cannon-luokan saattuehävittäjä, joka palveli toisessa maailmansodassa.


title: USS Clarence L. Evans

text: Alus tilattiin Wilmingtonista Delawaresta Dravo Corporationilta. Sen köli laskettiin 1943 ja alus laskettiin vesille 22. maaliskuuta 1944 kumminaan rouva E. E. Evans. Alus otettiin palvelukseen kolme kuukautta myöhemmin 25. kesäkuuta ensimmäisenä päällikkönään komentajakapteeni W. C. Hughes.


title: USS Clarence L. Evans

text: Palvelukseen otettaessa alus liitettiin Atlantin laivastoon. Se ilmoittautui Norfolkissa kouluttamaan uusia miehistöjä saattuetehtäviin 2. syyskuuta. Norfolkissa alus osallistui uusien kolmen tuuman ampumatarvikkeiden ja akustisten torpedoiden torjuntalaitteiden testaamiseen. Alus aloitti ensimmäisen viidestä matkastaan New Yorkin ja Glasgow'n, Southamptonin, Plymouthin ja Le Havren välillä. Kukin matka kesti kolmisenkymmentä päivää ja niiden välillä alus oli koulutustehtävissä New Londonissa tai Casco Bayssä.


title: USS Clarence L. Evans

text: Alus siirrettiin 29. toukokuuta 1945 Brooklyniin huollettavaksi ja se vapautui telakalta 22. kesäkuuta. Alus liitettiin Quonset Pointin laivaston lentotukikohtaan pelastusalukseksi lentotukialusten lentomiehistöjenkoulutukseen. Se lähti 17. elokuuta Narragansett Baystä Miamiin, jossa se oli pelastusaluksena 2. lokakuuta saakka, jolloin se lähti Brooklyniin huollettavaksi.


title: USS Clarence L. Evans

text: Alus saapui Green Cove Springsiin Floridaan 10. marraskuuta, jossa se sijoitettiin reserviin 29. toukokuuta 1947. Alus lainattiin 29. maaliskuuta 1952 osana avustusohjelmaa () Ranskalle, joka nimesi sen "Berbereksi".


title: Hannu Kataja

text: Hannu Kataja on entinen journalisti, joka työskenteli pitkään Ylessä. Viimeisinä työvuosinaan Kataja toimi Kuntalehden päätoimittajana ja sitä julkaisevan kustannusyhtiön toimitusjohtajana. Hän oli loppuvaiheessa lehden ainoa työntekijä.


title: Hannu Kataja

text: Kataja aloitti toimittajan uransa Vaasa-lehdessä 22-vuotiaana valtiotieteen maisterina (Turun Yliopisto 1974). Sen jälkeen Kataja työskenteli muun muassa Ilkassa, MTV:ssä ja Ylessä. Kuntalehden päätoimittajana ja KL-Kustannus Oy:n toimitusjohtajana Kataja aloitti kesäkuussa 2011. Kesällä 2012 Kataja irtisanoi Kuntalehden toimituksen. Sotilasarvoltaan Kataja on reservin kapteeni.


title: Grahn

text: Grahn tai Gran on muun muassa seuraavien henkilöiden sukunimi:


title: Metsätähdet

text: Metsätähdet ("Trientalis") on "Myrsinaceae"-heimoon kuuluva kasvisuku. Varsi on pysty, lehdet ovat vastapuikeat ja kukat ovat tähtimäisiä. Sukuun kuuluvia lajeja ovat metsätähti ("Trientalis europaea"), "Trientalis borealis" ja "Trientalis latifolia".


title: Uruguayn laivasto

text: Uruguayn merivoimat () on Uruguayn asevoimien puolustushaara, jonka valvonnasta vastaa puolustusministeriö ja laivaston komentaja (esp. "Comandante en Jefe de la Armada", COMAR) amiraali Juan H. Hernandez.


title: Uruguayn laivasto

text: Merivoimat on jaettu neljään pääosaan:


title: Uruguayn laivasto

text: Laivasto vastaa varsinaisista sotalaivoista, merijalkaväestä sekä laivaston ilmavoimien tukikohdista ja lentokoneista. Rannikkovartiosto hallinnoi kauppalaivastoa ja alusrekisteriä. Materiaaliosasto hankkii ja huoltaa kalustoa, hallinnoi merivoimien varikkoa sekä johtaa merialueen tutkimusta sekä sääpalvelua. Henkilöstöosasto vastaa henkilöstöhallinnosta sekä erityisesti johtaa merisotakoulun toimintaa.


title: Uruguayn laivasto

text: Lisäksi merivoimien esikunta () tukee komentajan johtamista.


title: Uruguayn laivasto

text: Uruguayn merivoimat pitää perustamispäivänään kenraali Artigan kaapparikirjan luovutuspäivää 15. marraskuuta 1817. Se oikeutti Buenos Airesin alusten valtaamiseen tavattaessa. Pedro Campbellin johtamat noin 50 kuunaria ja prikiä valtasivat yli 200 alusta.


title: Uruguayn laivasto

text: Vuonna 1981 rannikkovartiosto vastaanotti kolme Ranskassa suunniteltua Vigilante-luokan partiovenettä, jotka kuitenkin osoittautuivat sopimattomiksi suunniteltuihin tehtäviin.


title: Uruguayn laivasto

text: Laivasto vastaanotti vuosina 1989–1991 kolme käytettyä Commandant Rivière -luokan alusta Ranskasta.


title: Uruguayn laivasto

text: Laivaston alusten etuliitteenä on ROU (). Lisäksi alukset on nimen lisäksi varustettu numeroin, joka osoittaa niiden sijoituksen eikä varsinaisesti identifioi aluksia. Alusten poistuessa palveluksesta numero siirtyy korvaavalle alukselle.


title: FS Victor Schoelcher (F725)

text: Victor Schoelcher (runkonumero F725) oli Ranskan laivaston 1962 palvelukseen otettu Commandant Rivière -luokan fregatti.


title: FS Victor Schoelcher (F725)

text: Alus tilattiin Lorientin laivastontelakalta. Sen köli laskettiin lokakuussa 1957 ja alus laskettiin vesille 11. lokakuuta 1958. Alus otettiin palvelukseen 15. lokakuuta 1962.


title: FS Victor Schoelcher (F725)

text: Alus myytiin 1988 Uruguaylle, joka liitti 9. tammikuuta 1989 sen laivastoonsa nimellä "ROU General Artigas". Alus luovutettiin ilman Exocet-ohjuksia ja Dagaie-suojasoihtuheittimiä, jotka kuitenkin asennettiin alukselle 1992. Uruguayn laivasto poisti aluksen palveluksesta 27. huhtikuuta 2005.


title: FS Amiral Charner (F727)

text: Amiral Charner (runkonumero F727) oli Ranskan laivaston 1962 palvelukseen otettu Commandant Rivière -luokan fregatti.


title: FS Amiral Charner (F727)

text: Alus tilattiin Lorientin laivastontelakalta. Sen köli laskettiin marraskuussa 1958 ja alus laskettiin vesille 12. maaliskuuta 1960. Alus otettiin palvelukseen 14. joulukuuta 1962.


title: FS Amiral Charner (F727)

text: Alus myytiin 1990 Uruguaylle, joka liitti 28. tammikuuta 1991 sen laivastoonsa nimellä "ROU Montevideo". Alus luovutettiin ilman Exocet-ohjuksia ja Dagaie-suojasoihtuheittimiä, jotka kuitenkin asennettiin alukselle 1992. Aluksen tunnusnumero vaihdettiin myöhemmin numeroksi 3. Uruguayn laivasto poisti aluksen palveluksesta 2008.


title: FS Commandant Bourdais (F740)

text: Commandant Bourdais (runkonumero F740) oli Ranskan laivaston 1963 palvelukseen otettu Commandant Rivière -luokan fregatti.


title: FS Commandant Bourdais (F740)

text: Alus tilattiin Lorientin laivastontelakalta. Sen köli laskettiin huhtikuussa 1959 ja alus laskettiin vesille 15. huhtikuuta 1961. Alus otettiin palvelukseen 10. maaliskuuta 1963.


title: FS Commandant Bourdais (F740)

text: Alus myytiin 1990 Uruguaylle, joka liitti 20. elokuuta 1990 sen laivastoonsa nimellä "ROU Uruguay". Alus luovutettiin ilman Exocet-ohjuksia ja Dagaie-suojasoihtuheittimiä, jotka kuitenkin asennettiin alukselle 1992. Uruguayn laivasto poisti aluksen palveluksesta 2008.


title: Le Corse -luokka

text: Le Corse -luokka eli tyyppi E50 oli Ranskan laivaston neljän 1952-1953 valmistetun aluksen muodostama fregattiluokka (). Alukset olivat ensimmäisiä toisen maailmansodan jälkeen Ranskassa valmistettuja pinta-aluksia ja siten ne symboloivat laivaston uudelleen luontia. Luokkaa seurasi Le Normand -luokan alukset, jotka myös olivat pitkän toimintasäteen omaavia nopeita saattajia.


title: Le Corse -luokka

text: Luokan alukset oli varustettu kolmella kaksiputkisella 57 millimetrin tykkitornilla, joista kaksi takakannella ja yksi edessä, sekä sukellusveneentorjunta-aseistuksella. Se koostui ohjautuvista torpedoista ja Boforsin kuusiputkisesta 375 millimetrin raketinheittimestä.


title: Talulah Riley

text: Talulah Jane Riley-Milburn (s. 26. syyskuuta 1985 Hertfordshire, Iso-Britannia) on englantilainen näyttelijä, joka tunnetaan muun muassa rooleistaan elokuvissa "Ylpeys ja ennakkoluulo" (2005), "Tyttökoulu St. Trinian’s" (2007), "Merirosvoradio" (2009) ja "" (2009).


title: Talulah Riley

text: Talulah Riley syntyi Hertfordshiressa turvallisuus- ja PR-yhtiön perustaja Una Rileyn ja entisen NCS-päällikön ja nykyisen käsikirjoittajan Doug Milburnin ainoaksi lapseksi. Hänen isänsä on käsikirjoittanut jaksoja muun muassa televisiosarjoihin "Hiljainen todistaja", "Epäilyksen polttopiste" ja "The Bill". Talulah kävi koulua Cheltenham Ladies Collegessa, Berkhamsted Collegiate Schoolissa ja Haberdashers’ Aske’sin tyttökoulussa. Näytellessään Lontoossa Riley opiskeli matematiikkaa, fysiikkaa ja taloustiedettä Open Universityssä.


title: Talulah Riley

text: Rileyn televisioesiintymisiin kuuluvat muun muassa vierailevat roolit sarjoissa "Hercule Poirot" (2003) ja "Neiti Marple" (2006) sekä kaksi jaksoa televisiosarjasta "Doctor Who". Vuonna 2017 hän esiintyy vakituisessa roolissa televisiosarjan "Westworld" toisella kaudella.


title: Talulah Riley

text: Talulah Rileyn teatteridebyytti oli näytelmässä "Skandaalihäät" ("The Philadelphia Story") Old Vic-teaterissa vuonna 2005. Hänen roolisuoritustaan Tennessee Williamsin "Summer and Smoke" -näytelmän uusintakappaleessa vuonna 2006 kuvailtiin ihastuttavaksi.


title: Talulah Riley

text: Vuonna 2010 tummahiuksinen Riley esiintyi blondiksi naamioituna tyttönä tieteiselokuvassa "Inception", jonka pääosassa on Leonardo DiCaprio. Riley ja Robert Pattinson näyttelivät pääosia rakastavaisina elokuvassa "Love & Distrust", joka julkaistiin suoraan videolle. Ensimmäisenä julkaisupäivänään se oli jo iTunesin maailmanlaajuisesti katsotuin elokuva. Vuonna 2013 Rileylla oli rooli elokuvassa "".


title: Talulah Riley

text: Riley avioitui vuonna 2010 miljardööri Elon Muskin kanssa, joka on SpaceX:n ja Tesla Motorsin toimitusjohtaja. Liitto kesti kaksi vuotta, mutta he palasivat uudestaan yhteen 2013. Vuoden 2014 lopussa he erosivat jälleen. Avioero tuli voimaan lokakuussa 2016.


title: Platz des 18. März

text: Platz des 18. März on aukio Berliinin keskustassa Brandenburgin portin länsipuolella, Tiergartenin puiston laidalla. Se on Straße des 17. Juni -kadun alkamispaikka. Portin vastakkaisella puolella on suurempi Pariser Platz -aukio.


title: Platz des 18. März

text: Aukio tunnettiin alun perin 1700-luvulta alkaen nimellä Platz vor dem Brandenburger Tor. Elokuussa 1934 se nimettiin Hindenburgplatziksi vastikään kuolleen valtakunnanpresidentti Paul von Hindenburgin mukaan. Tämä nimi poistettiin käytöstä 1958. Aukio sai nykyisen nimensä (”Maaliskuun 18. päivän aukio”) vuonna 2000. Se viittaa ensisijaisesti vuoden 1848 maaliskuun vallankumouksen uhreihin, mutta myös 18. maaliskuuta 1990 järjestettyihin Itä-Saksan ensimmäisiin demokraattisiin vaaleihin.


title: Platz des 18. März

text: Kylmän sodan aikana aukio sijaitsi Länsi-Berliinin puolella, mutta Brandenburgin portti jäi Itä-Berliinin puolelle. Tämän vuoksi aukio muodostui Berliinin muurin vastaisten mielenilmausten tärkeimmäksi paikaksi. Aukion ympäristöön muun muassa pystytettiin valkoisia puuristejä muurin luona ammuttujen pakoa yrittäneiden itäsaksalaisten muistoksi. Paikalla oli myös näköalakoroke, josta saattoi katsella muurin yli Itä-Berliiniin. Yhdysvaltain presidentti Ronald Reagan piti tällä paikalla vuonna 1987 kuuluisan ”Purkakaa tämä muuri!” -puheensa.


title: Luokiteltu ilmoittelu

text: Luokiteltu ilmoittelu (myös rivi-ilmoittelu, tekstinjälkeinen ilmoittelu tai pikkuilmoitukset) on perinteisesti tarkoittanut sanomalehdessä, paikallislehdessä tai muussa säännöllisesti ilmestyvässä julkaisussa tapahtuvaa maksullista ilmoittelua, joka on "luokiteltu" omiin osastoihinsa kuten ostetaan, myydään, vuokrataan ja työpaikkoja haettavana. Myös yksityishenkilöiden perhetapahtumista kertovat maksulliset pikkuilmoitukset, kuten kuolinilmoitukset, vihkimisilmoitukset, onnittelut ja kiitokset ovat luokiteltua ilmoittelua.


title: Luokiteltu ilmoittelu

text: Viime vuosina luokiteltu ilmoittelu on monin tavoin muuttunut ja levinnyt lehdistä myös muihin medioihin, aluksi tekstitelevisioon ja tv-kanavien yöaikaan ja nykyisin yhä enemmän verkkoon. Perinteisen painetun ja maksetun luokitellun ilmoittelun on nähty vähentyneen jopa 70 prosenttia vuosina 2002–2012. Luokitellut ilmoitukset olivat ensimmäinen verkkoon merkittävästi siirtynyt mainonnan muoto, sillä verkko tarjoaa paperijulkaisuihin nähden ylivoimaiset tavat hakea nopeasti tietoa runsaasta ilmoitustarjonnasta.


title: Luokiteltu ilmoittelu

text: Maksullisuuden sijasta ilmoituksia voi nykyisin julkaista myös ilmaiseksi; tämän liikeidean varaan on syntynyt jopa uusia lehtiä kuten Keltainen Pörssi tai verkkopalveluja kuten Tori.fi tai Craigslist. Mediayhtiöt pyrkivät myös paketoimaan painettujen lehtiensä ja verkkopalvelujensa luokiteltua ilmoittelua toisiaan tukeviksi kokonaisuuksiksi, kuten useiden suomalaisten sanomalehtien asunto-, työpaikka-, koulutus- ja autoilmoittelua yhdistävät Oikotie.fi ja Arena.fi. Myös perinteisille sanomalehtien kuolinilmoituksille pyritään kehittämään vaihtoehtoja internet-palveluna.


title: Luokiteltu ilmoittelu

text: Luokiteltu ilmoittelu syntyi sanomalehtien myötä, kun niiden julkaisijat huomasivat paitsi yritysten, myös yksityishenkilöiden tarpeen julkaista tiedotteitaan maksua vastaan uudessa tehokkaassa viestintävälineessä. Luokiteltujen ilmoitusten voidaan sanoa jatkaneen vuosituhantista perinnettä laittaa kirjoitettuja tiedotteita näkyville kaupungin rakennusten seiniin tai erityisille ilmoitustauluille. Ensimmäisenä luokiteltuna ilmoituksena, ja samalla maailman ensimmäisenä maksettuna mainoksena, pidetään vuonna 1704 perustetussa Boston News-Letter -lehdessä Yhdysvalloissa sen perustamisvuonna julkaistua maksettua tiedotetta.


title: Luokiteltu ilmoittelu

text: Rivi-ilmoituksiksi luokittelua ilmoittelua alettiin kutsua siksi, että niiden hinnoittelu sanomalehdessä perustuu usein tekstirivien määrän tai ilmoituksen viemän tilan mukaan (mittayksikkönä "palstamillimetrit", pmm). Siksi varsinkin yksityishenkilöiden ilmoituksissa käytettiin rahan säästämiseksi paljon lyhenteitä ja muuta tiivistä ilmaisua, kuten ”yst. vast. läh. puh.” eli ystävälliset vastaukset tässä ilmoituksessa mainittuun lähimpään (esim. naapurin) puhelinnumeroon. Sanomalehdet alkoivat tarjota myös mahdollisuutta vastata ilmoituksiin kirjeitse ilmoittajan nimimerkillä lehden palvelukonttoriin, jossa kunkin nimimerkin saamat vastauskirjeet talletettiin avaamattomina ja luovutettiin niitä noutamaan tulevalle ilmoittajalle henkilöllisyyden tarkistamisen jälkeen. Tällöin ilmoituksessa luki esimerkiksi ”yst. vast. tlk. nimim. Tupakoimaton” eli ”ystävälliset vastaukset tämän lehden konttoriin nimimerkillä Tupakoimaton”. Tapa on yhä käytössä seuranhakuilmoituksissa yksityisyyden suojaamiseksi.


title: Luokiteltu ilmoittelu

text: Luokiteltuja ilmoituksia sanomalehdet julkaisevat useimmiten lehden loppuosassa (siitä termi "tekstinjälkeinen ilmoittelu"), jonka sivut on omistettu kokonaan pikkuilmoituksille ja jaettu sivusuunnassa palstoihin. Luokiteltuja ilmoituksia on osastosta riippuen mahdollista ostaa yhden, kahden tai useamman palstan levyisinä. Kuolinilmoitukset ja muut perheilmoitukset on suomalaisissa sanomalehdissä perinteisesti sijoitettu lehden alkusivuille, mutta käytäntö on muuttumassa muun muassa tabloid-formaattiin siirtymisen ja muiden lehtiuudistusten myötä.


title: Luokiteltu ilmoittelu

text: Ilmoitusten luokittelu eri osastoihin alkoi noudattaa tavallisimpia yksityishenkilöiden ilmoittelutarpeita: asunnon etsintä tai tarjoaminen vuokralle tai ostettavaksi, auton tai muun irtaimiston osto tai myynti, seurustelukumppanin tai työpaikan etsintä, perhetapahtumista tiedottaminen jne. Luokitellut ilmoitukset tarjoavat myös ammatinharjoittajille ja pienyrityksille tavan tarjota palvelujaan suurelle yleisölle (otsikkona esim. Työsuorituksia), tai yksityishenkilöille tiedustella palvelujen tarjoajaa.


title: Luokiteltu ilmoittelu

text: Suureksi luokiteltujen ilmoitusten alaryhmäksi on muodostunut työpaikkailmoittelu. Sitä tarvitsevat myös suuret yritykset, ja hyvistä työntekijöistä kilpaileminen kasvattaa joskus ilmoituskoot hyvinkin suuriksi, koska yritykset haluavat tuoda tehokkaasti esiin etujaan työnantajina. Viime vuosina työpaikoista tiedottaminen on siirtynyt yhä enemmän verkkoon, jonka yhtenä etuna on, ettei ilmoituksen hinta ole yhtä tiukasti sidoksissa sen kokoon kuin painetussa lehdessä.


title: Luokiteltu ilmoittelu

text: Sanomalehtiä tutkineen Erkki Hujasen mukaan luokitellut ilmoitukset ovat tärkeitä sanomalehtien lukijoille. ”Maakunnan markkinat” ja muut paikalliset pikkuilmoitukset saattavat olla lehden ainoa sisältöosa, joka yhdistää lukijaa konkreettisesti lehden levikkialueen muihin ihmisiin.


title: Martin-Gropius-Bau

text: Martin-Gropius-Bau on entinen taidemuseo ja nykyinen näyttelyrakennus Berliinin keskustassa, Kreuzbergin ja Mitten kaupunginosien rajalla. Sen osoite on Niederkirchnerstrasse 7. Aivan sen vieressä sijaitsee natsien terroria esittelevä ulkoilmamuseo Topographie des Terrors. Vastapäätä Martin-Gropius-Bauta on Berliinin osavaltion edustajainhuoneen talo.


title: Martin-Gropius-Bau

text: Martin-Gropius-Bau on saanut nimensä 1800-luvulla eläneeltä arkkitehti Martin Gropiukselta, joka oli Walter Gropiuksen isosetä. Martin Gropius suunnitteli talon yhdessä Heino Schmiedenin kanssa Berliinin taideteollisuusmuseon käyttöön, ja se rakennettiin vuosina 1877–1881. Rakennus vaurioitui toisessa maailmansodassa ja sai odottaa pitkään kunnostamistaan. Se jäi Berliinin jaossa Länsi-Berliinin puolelle, mutta vyöhykeraja ja Berliinin muuri kulkivat suoraan talon edessä olevaa katua pitkin. Rakennus restauroitiin lopulta vuosina 1978–1989. Kadun puoleinen julkisivu päästiin kunnostamaan vasta muurin murtumisen jälkeen. Rakennuksen toinen restaurointi suoritettiin 1998–1999.


title: Martin-Gropius-Bau

text: Martin-Gropius-Bau avattiin uudelleen vuonna 1981, jolloin sinne sijoitettiin aluksi Berlinische Galerien ja Werkbund-arkiston kokoelmat sekä Berliini-museon juutalainen kokoelma. Ne ovat myöhemmin kaikki muuttaneet pois, minkä jälkeen rakennus on toiminut vaihtuvien taiteeseen, historiaan ja etnologiaan liittyvien näyttelyiden järjestämispaikkana. Järjestäjinä ovat muun muassa Berliinin valtionmuseot ja Berliinin juhlaviikot.


title: Bamum (täsmennyssivu)

text: Bamum voi tarkoittaa seuraavia asioita:


title: Berlinische Galerie

text: Berlinische Galerie on Berliinissä toimiva modernin taiteen museo. Se sijaitsee Kreuzbergin kaupunginosassa Berliinin juutalaismuseon takana.


title: Berlinische Galerie

text: Gallerian perusti taidehistorioitsija Eberhard Rotersin ympärillä toiminut taiteenystävien piiri vuonna 1975. Vuonna 2004 Berlinische Galerie muutti nykyisiin tiloihinsa, juutalaisen museon taakse kunnostettuun entiseen lasivarastoon. Arkkitehti Jörg Fricke suunnitteli 1965 rakennetun teollisuusrakennuksen muuttamisen taidemuseoksi. Berlinische Galerie esittelee modernia taidetta, arkkitehtuuria ja valokuvausta. Painospisteenä on Berliinissä syntynyt taide. Museon pysyvään näyttelyyn kuuluu yli 700 teosta 1870-luvulta nykyaikaan, ja useat modernin taiteen suuntaukset ovat edustettuina.


title: Bamumin kieli

text: Bamum on Kamerunin länsiosassa puhuttu nigeriläis-kongolainen kieli. Se on läheistä sukua bafanjin, bamalin, bambalangin ja bangolanin kielille. Bamumia puhui SIL Internationalin mukaan äidinkielenään ihmistä vuonna 1982.


title: Bamumin kieli

text: Bamum-valtion kuningas Ibrahim Njoya kehitti bamumille oman tavukirjoitusjärjestelmän 1800-luvun lopulla. Kirjaimistoa opetettiin kouluissa 1930-luvulle asti, mutta sittemmin sen on korvannut latinalainen kirjaimisto.


title: Kupferstichkabinett

text: Kupferstichkabinett on Berliinin Kulturforumilla toimiva museo, joka esittelee piirrostaiteen historiaa. Se on osa Berliinin valtionmuseoita.


title: Kupferstichkabinett

text: Museo avattiin vuonna 1994, mutta sen pohjana on Hohenzollernien piirroskokoelma, jonka Preussin kuningas Fredrik Vilhelm III perusti vuonna 1831. Piirrosten kartuttamisen oli aloittanut jo Brandenburgin vaaliruhtinas Fredrik Vilhelm vuonna 1652. Nykyään Kupferstichkabinettin kokoelmat käsittävät 520 000 painokuvaa ja alkuperäisgrafiikalla kuvitettua kirjaa, 110 000 piirrosta, akvarellia, guassia ja pastellia sekä muutamia satoja inkunaabeleita. Näyttelyssä on esillä puu-, lyijykynä- ja kivipiirroksia 1300-luvulta 1900-luvulle. Joukossa on muun muassa Tizianin, Botticellin ja Dürerin töitä.


title: Musikinstrumenten-Museum

text: Musikinstrumenten-Museum on Berliinin Kulturforumilla toimiva museo, joka esittelee historiallisia soittimia.


title: Musikinstrumenten-Museum

text: Museon perusti Preussin valtio vuonna 1888, ja se toimi pitkään Berliinin rakennusakatemian tiloissa. Kulturforumilla Berliinin filharmonian vieressä sijaitseva nykyinen museorakennus on avattu vuonna 1984. Rakennuksen suunnitteli arkkitehti Edgar Wisniewski edesmenneen Hans Scharounin laatimien luonnosten pohjalta. Museossa myös harjoitetaan aktiivisesti musiikin ja soitinten tutkimusta sekä järjestetään musiikkiesityksiä ja konsertteja.


title: Musikinstrumenten-Museum

text: Musikinstrumenten-Museumin kokoelmat käsitävät 3 500 esinettä. Näyttelyssä on esillä 800 soitinta 1500-luvulta nykypäivään. Joukossa on muun muassa Fredrik Suuren soittamia poikkihuiluja, aito Stradivarius-viulu vuodelta 1703, kuningatar Sofia Charlottalle lahjoitettu kokoontaitettava cembalo, säveltäjä Carl Maria von Weberille kuulunut fortepiano sekä nimellä The Mighty Wurlitzer tunnetut Euroopan suurimmat teatteriurut.


title: Herald Sun

text: Herald Sun on Melbournessa ilmestyvä päivittäinen tabloid-tyylinen sanomalehti. Sitä julkaisee The Herald and Weekly Times, joka on yhdysvaltalaisen News Corp.:iin kuuluvan News Corp Australian tytäryhtiö. Lehti ilmestyi ensimmäisen kerran 8. lokakuuta 1990, kun sisarlehdet The Herald ja The Sun News-Pictorial yhdistyivät. Herald Sunin levikki on 515 000, ja se on luetuin australialainen sanomalehti.


title: Mario’s Time Machine

text: Mario’s Time Machine on The Software Toolworksin kehittämä vuonna julkaistu oppimispeli. Peli julkaistiin alun perin MS-DOS:lle, mutta se julkaistiin myöhemmin myös Nintendo Entertainment Systemille ja sekä Super Nintendo Entertainment Systemille.


title: Mario’s Time Machine

text: Pelillä on GameRankingsissa 60.25 % keskiarvo.


title: Trikloorimetaanisulfenyylikloridi

text: Trikloorimetaanisulfenyylikloridi eli perkloorimetyylimerkaptaani (CSCl) on kloorattuihin sulfenyyliklorideihin kuuluva orgaaninen yhdiste. Yhdistettä käytetään orgaanisissa synteeseissä valmistettaessa fungisideja ja lääkeaineita sekä eräiden polymeerien synteeseissä.


title: Trikloorimetaanisulfenyylikloridi

text: Huoneenlämpötilassa trikloorimetaanisulfenyylikloridi on keltaista tai oranssia voimakkaan pistävänhajuista nestettä. Yhdiste ei liukene veteen, mutta hydrolysoituu hitaasti veden vaikutuksesta. Kuumennettaessa kiehumispisteeseensä yhdiste hajoaa muodostaen rikkimonokloridia, tetrakloorimetaania ja hiilidisulfidia. Yhdiste voidaan hapettaa trikloorimetaanisulfonyylikloridiksi typpihapon vaikutuksesta tai pelkistää tiofosgeeniksi metallien kuten tinan tai raudan avulla. Monet nukleofiilit kuten amiinit, alkoksidit ja sulfidit reagoivat trikloorimetaanisulfenyylikloridin kanssa nukleofiilisella substituutiolla korvaten rikkiin sitoutuneen klooriatomin. Amidiinien kanssa trikloorimetaanisulfenyylikloridi reagoi muodostaen heterosyklisen 5-kloori-1,2,4-tiadiatsolijohdannaisen.


title: Trikloorimetaanisulfenyylikloridi

text: Trikloorimetaanisulfenyylikloridia valmistetaan klooraamalla hiilidisulfidia kloorin avulla. Katalyyttinä prosessissa voidaan käyttää jodia tai aktiivihiiltä. Tyypillisiä tällä menetelmällä syntyviä sivutuotteita ovat tetrakloorimetaani ja rikkimonokloridi. Toinen vähemmän sivutuotteita muodostava tapa on hiilidisulfidin klooraus rikkihapon ja suolahapon vesiliuosten läsnä ollessa tai käyttämällä apuaineina dikarbonyyliyhdisteitä tai fosforiyhdisteitä kuten fosfonaatteja. Muodostuva tuote voidaan puhdistaa tislaamalla. Trikloorimetaanisulfenyylikloridia voidaan valmistaa joko panos- tai jatkuvatoimisella prosessilla.


title: Trikloorimetaanisulfenyylikloridi

text: Tärkein trikloorimetaanisulfenyylikloridin käyttökohde on fungisidien kuten diklofluanidin, etridiatsolin, folpetin, kaptaanin ja tolyylifluanidin valmistus. Yhdistettä käytetään myös lääkkeiden ja voiteluaineiden valmistuksessa. Trikloorimetaanisulfenyylikloridia voidaan käyttää myös kumien vulkanointia kiihdyttävänä aineena.


title: Trikloorimetaanisulfenyylikloridi

text: Trikloorimetaanisulfenyylikloridi on myrkyllinen ja voimakkaasti hengitysteitä, ihoa ja silmiä ärsyttävä yhdiste. Aineelle altistumisesta oireina voivat olla pahoinvointi, vaikeutunut hengitys, yskiminen, syanoosi ja tajuttomuus. Trikloorimetaanisulfenyylikloridi voi aiheuttaa myös keuhkopöhön ja maksa- tai munuaisvaurion.


title: Brücke-museo

text: Brücke-museo on Berliinin Grunewaldin kaupunginosassa toimiva taidemuseo, joka on omistettu vuosina 1905–1913 toimineen avantgardistisen taiteilijaryhmä Die Brücken töille. Se on eräs Saksan merkittävimmistä ekspressionistisen taiteen kokoelmista.


title: Brücke-museo

text: Museon pohjana on taidemaalari Karl Schmidt-Rottluffin 80-vuotispäivänään joulukuussa 1964 tekemä lahjoitus, jonka yhteydessä hän lahjoitti 80 työtään Berliinin kaupungille. Arkkitehti Werner Düttmannin suunnittelema museorakennus rakennettiin 1966–1967 Bauhaus-tyyliin. Myöhemmin myös Erich Heckel lahjoitti töitään museolle. Kokoelmat käsittävät nykyisin noin 400 taideteosta. Joukossa on Schmidt-Rottluffin ja Heckelin ohella myös Ernst Ludwig Kirchnerin, Fritz Bleylin, Max Pechsteinin, Otto Muellerin ja Emil Nolden töitä.


St. Trinian’s 2: Tyttökoulu aarrejahdissa on vuonna 2009 ensi-iltansa saanut seikkailukomediaelokuva, joka on jatko-osa elokuvalle "Tyttökoulu St. Trinian’s" (2007). Se on myös "St. Trinian’s" -elokuvasarjan seitsemäs Ronald Searlen teoksiin perustuva pitkä elokuva. Rupert Everettillä on tässäkin elokuvassa naishahmon rooli.


title: St. Trinian’s 2: Tyttökoulu aarrejahdissa

text: Tyttökoulun jatko-osassa Annabelle Frittonista on tullut uusi johtajatyttö, kun Kelly Jones on siirtynyt MI7-agentiksi. Tytöt lähtevät sekä koulun älykköjen että Kellyn agenttien joukkovoimalla etsimään suurta aarretta saatuaan kuulla, että koulun rehtori Camilla Fritton on sukua kuuluisalle merirosvolle.


text: Elokuvan kuvauksen alkoivat Ealing Studiosilla heinäkuussa 2009, ja ulkokuvia otettiin mm. Globe Theatrella ja Thames-joella Lontoossa. Koulun julkisivua esitti Charterhouse School Godalmingissa, Surreyssa ja poikakuoroa Guildfordin katedraalin kuoro. 16. elokuuta 2009 kuvattiin satojen avustajien kera suuri tanssikohtaus flash mob -tyyliin Liverpool Streetin rautatieasemalla.


text: Cannesin elokuvajuhlilla 2008 elokuvan ensi-iltapäiväksi ilmoitettiin 18. joulukuuta 2009. "St. Trinian’s 2" oli avausviikonloppunaan toiseksi katsotuin elokuva James Cameronin "Avatarin" jälkeen ja tuotti silloin yli miljoona puntaa. Vaikka elokuva ei kaupallisesti yltänyt edeltäjänsä 12 miljoonan punnan lipputuloihin, siitä tuli silti vuoden 2009 joulukauden neljänneksi suurin elokuvahitti. Sen edelle menivät vain "Alvin ja pikkuoravat 2", "Sherlock Holmes" ja "Avatar". Pääosin "St. Trinian’s 2" sai kuitenkin negatiivisia arvosteluja.


title: Ágios Vasíleios (Réthymno)

text: Ágios Vasíleios () on Kreikan kylä ja samanniminen kunta (Δήμος Αγίου Βασιλείου, "Dímos Agíou Vasileíou"), joka sijaitsee Réthymnon alueyksikössä Kreetan alueella. Koko kunnan pinta-ala on 354,3 neliökilometriä ja väkiluku 7 427. Varsinaisen Ágios Vasíleioksen kylän väkiluku on 130 (vuonna 2011). Kunnan kuntakeskus on Spíli.


title: Ágios Vasíleios (Réthymno)

text: Ágios Vasíleios sijaitsee Kreetan etelärannikolla. Kuntaan kuuluvat saaret Paximádia éna ja Paximádia dýo. Ágios Vasíleioksen kunta syntyi, kun Foínikas ja Lámpi yhdistyivät vuoden 2011 alussa Kallikrates-suunnitelman mukaisesti. Kylä ja kunta on nimetty Pyhän Basileioksen mukaan.


title: Ágios Vasíleios (Réthymno)

text: Vuoden 2011 kuntauudistuksesta lähtien Ágios Vasíleioksen kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Amári

text: Amári () on Kreikan kylä ja samanniminen kunta (Δήμος Αμάριου, "Dímos Amáriou"), joka sijaitsee Réthymnon alueyksikössä Kreetan alueella. Koko kunnan pinta-ala on 277,7 neliökilometriä ja väkiluku 5 915. Varsinaisen Amárin kylän väkiluku on 111 (vuonna 2011). Kunnan kuntakeskus on Agía Foteiní.


title: Amári

text: Amári sijaitsee Kreetan saaren keskiosissa Réthymnosta kaakkoon. Amárin kunta syntyi, kun Kourítes ja Sývritos yhdistyivät vuoden 2011 alussa Kallikrates-suunnitelman mukaisesti. Kylä ja kunta ovat saaneet nimensä alueella sijaitsevasta Amárin laaksosta.


title: Amári

text: Vuoden 2011 kuntauudistuksesta lähtien Amárin kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Apokóronas

text: Apokórοnas ( eli Δήμος Αποκορώνου, "Dímos Apokorónou") on Kreikan kunta, joka sijaitsee Chanián alueyksikössä Kreetan alueella. Kunnan pinta-ala on 323,1 neliökilometriä ja väkiluku 12 807 (vuonna 2011). Kunnan kuntakeskus on Vrýses.


title: Apokóronas

text: Apokórοnas sijaitsee Kreetan pohjoisrannikolla Chanián itäpuolella. Apokórοnaksen kunta syntyi, kun Arménoi, Así Goniá, Fres, Georgioúpoli, Kryonerída ja Vámos yhdistyivät vuoden 2011 alussa Kallikrates-suunnitelman mukaisesti.


title: Apokóronas

text: Vuoden 2011 kuntauudistuksesta lähtien Apokórοnaksen kunta muodostuu kuudesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Anógeia

text: Anógeia () on Kreikan kaupunki ja samanniminen kunta (Δήμος Ανωγείων, "Dímos Anogeíon"), joka sijaitsee Réthymnon alueyksikössä Kreetan alueella. Koko kunnan pinta-ala on 131,0 neliökilometriä ja väkiluku 2 379. Varsinaisen Anógeian kaupungin väkiluku on 2 319 (vuonna 2011).


title: Anógeia

text: Anógeia sijaitsee Ídavuoren pohjoispuolella Kreetan saaren keskiosissa Iraklionista lounaaseen.


title: Anógeia

text: Anógeian kunta muodostuu seuraavista kylä- ja kaupunkiyhdyskunnista ja asutuksista:


title: Kántanos-Sélino

text: Kántanos-Sélino ( eli Δήμος Καντάνου-Σελίνου, "Dímos Kantánou-Selínou") on Kreikan kunta, joka sijaitsee Chanián alueyksikössä Kreetan alueella. Kunnan pinta-ala on 369,1 neliökilometriä ja väkiluku 5 431 (vuonna 2011). Kunnan kuntakeskus on Palaióchora.


title: Kántanos-Sélino

text: Kántanos-Sélino sijaitsee Kreetan saaren lounaisrannikolla. Kunta syntyi, kun Anatolikó Sélino, Kántanos ja Pelekános yhdistyivät vuoden 2011 alussa Kallikrates-suunnitelman mukaisesti.


title: Kántanos-Sélino

text: Vuoden 2011 kuntauudistuksesta lähtien Kántanos-Sélinon kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Oropédio Lasithíou

text: Oropédio Lasithíou ( eli Δήμος Οροπεδίου Λασιθίου, "Dímos Oropedíou Lasithíou") on Kreikan kunta, joka sijaitsee Lasíthin alueyksikössä Kreetan alueella. Kunnan pinta-ala on 129,976 neliökilometriä ja väkiluku 2 387 (vuonna 2011). Kunnan kuntakeskus on Tzermiádo.


title: Oropédio Lasithíou

text: Oropédio Lasithíou sijaitsee Kreetan saaren itäisissä keskiosissa. Se käsittää Lasíthin ylätasangon alueen, jota myös sen nimi tarkoittaa.


title: Oropédio Lasithíou

text: Oropédio Lasithíoun kunta muodostuu seuraavista kyläyhdyskunnista ja asutuksista:


title: Anatolikí Máni

text: Anatolikí Máni ( eli Δήμος Ανατολικής Μάνης, "Dímos Anatolikís Mánis") on Kreikan kunta, joka sijaitsee Lakonian alueyksikössä Peloponnesoksen alueella. Kunnan pinta-ala on 621,6 neliökilometriä ja väkiluku 13 005 (vuonna 2011). Kunnan kuntakeskus on Gýtheio.


title: Anatolikí Máni

text: Anatolikí Máni, "Itäinen Máni", käsittää suurimman osan Mánin niemimaasta, joka on keskimmäinen Peloponnesoksen eteläosan kolmesta niemimaasta. Kuntaan kuuluu myös pieni Kranáin saari Gýtheion edustalla. Nykyinen Anatolikí Mánin kunta muodostui, kun Anatolikí Máni, Gýtheio, Oítylo ja Smýnos yhdistyivät vuoden 2011 alussa Kallikrates-suunnitelman mukaisesti.


title: Anatolikí Máni

text: Vuoden 2011 kuntauudistuksesta lähtien Anatolikí Mánin kunta muodostuu neljästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Árgos-Mykínes

text: Árgos-Mykínes ( eli Δήμος Άργους-Μυκηνών, "Dímos Árgous-Mykinón") on Kreikan kunta, joka sijaitsee Argoliksen alueyksikössä Peloponnesoksen alueella. Kunnan pinta-ala on 1 002,6 neliökilometriä ja väkiluku 42 022 (vuonna 2011). Kunnan kuntakeskus on Árgos.


title: Árgos-Mykínes

text: Árgos-Mykíneen kunta syntyi, kun Achladókampos, Aléa, Árgos, Koutsopódi, Lérna, Lýrkeia, Mykínes ja Néa Kíos yhdistyivät vuoden 2011 alussa Kallikrates-suunnitelman mukaisesti. Kunta on nimetty kahden alueella sijainneen mykeneläisaikaisen keskuksen, Argoksen ja Mykenen, mukaan.


title: Árgos-Mykínes

text: Vuoden 2011 kuntauudistuksesta lähtien Árgos-Mykíneen kunta muodostuu kahdeksasta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Dytikí Máni

text: Dytikí Máni ( eli Δήμος Δυτικής Μάνης, "Dímos Dytikís Mánis") on Kreikan kunta, joka sijaitsee Messenian alueyksikössä Peloponnesoksen alueella. Kunnan pinta-ala on 406,1 neliökilometriä ja väkiluku 6 945 (vuonna 2011). Kunnan kuntakeskus on Kardamýli.


title: Dytikí Máni

text: Dytikí Máni, "Läntinen Máni", käsittää läntisen osan Mánin niemimaasta, joka on keskimmäinen Peloponnesoksen eteläosan kolmesta niemimaasta. Kuntaan kuuluu myös Merópin saari. Dytikí Mánin kunta syntyi, kun Avía ja Léfktro yhdistyivät vuoden 2011 alussa Kallikrates-suunnitelman mukaisesti.


title: Dytikí Máni

text: Vuoden 2011 kuntauudistuksesta lähtien Dytikí Mánin kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Epídavros

text: Epídavros ( eli Δήμος Επιδαύρου, "Dímos Epidávrou") on Kreikan kunta, joka sijaitsee Argoliksen alueyksikössä Peloponnesoksen alueella. Kunnan pinta-ala on 338,1 neliökilometriä ja väkiluku 8 115 (vuonna 2011). Kunnan kuntakeskus on Lygourió.


title: Epídavros

text: Epídavros sijaitsee Peloponnesoksen niemimaan itäosassa. Kunta on perinyt nimensä antiikin ajan Epidauroksesta, joka sijaitsee sen alueella. Nykyinen Epídavroksen kunta muodostui, kun Epídavros ja Asklipieío yhdistyivät vuoden 2011 alussa Kallikrates-suunnitelman mukaisesti.


title: Epídavros

text: Kunnassa on kolme Epídavros-nimistä kylää, Saroninlahden rannalla sijaitseva Archaía Epídavros (myös Palaiá Epídavros, "Vanha Epidauros"), joka sijaisee Epidauroksen antiikin aikaisen satamakaupungin paikalla, sekä Epáno Epídavros ("Ylempi Epidauros") ja Néa Epídavros ("Uusi Epidauros"). Varsinainen antiikin Epidauroksena tunnettu arkeologinen alue Asklepioksen pyhäkköineen ja kuuluisine teattereineen sijaitsee Asklipieíon puolella lähellä Lygourióta.


title: Epídavros

text: Vuoden 2011 kuntauudistuksesta lähtien Epídavroksen kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Matti Steinmann

text: Ville Matti Steinmann (s. 8. tammikuuta 1995 Hampuri, Saksa) on suomalais-saksalainen jalkapalloilija, joka edustaa Saksan 2. Bundesliigassa pelaavaa Hamburger SV:tä. Pelipaikaltaan Steinmann on puolustava keskikenttäpelaaja.


title: Matti Steinmann

text: Hän solmi kesällä 2014 kolmen vuoden ammattilaissopimuksen Hamburger SV:n kanssa. Steinmann pelaa myös seuran kakkosjoukkueessa. Hänen Bundesliigadebyyttinsä tapahtui syyskuussa 2014, kun uusi valmentaja Josef Zinnbauer vaihtoi Steinmannin kentälle neljäksi viimeiseksi minuutiksi 0-0 päättyneessä ottelussa suurseura Bayern Müncheniä vastaan. Heinäkuussa 2015 hän siirtyi kauden 2015-2016 mittaiselle lainasopimukselle 3. Ligan Chemnitzer FC:hen.


title: Matti Steinmann

text: Molempijalkainen Steinmann on kuulunut Saksan juniorimaajoukkueisiin, mutta voi edustaa A-maajoukkuetasolla myös Suomea, sillä hänen äitinsä on suomalainen.


title: Ermionída

text: Ermionída (; ) on Kreikan kaupunki ja samanniminen kunta (Δήμος Ερμιονίδας, "Dímos Ermionídas"), joka sijaitsee Argoliksen alueyksikössä Peloponnesoksen alueella. Koko kunnan pinta-ala on 417,6 neliökilometriä ja väkiluku 13 551. Varsinaisen Ermionídan kaupungin väkiluku on 2 505 (vuonna 2011). Kunnan kuntakeskus on Kranídi.


title: Ermionída

text: Ermionída sijaitsee Peloponnesoksen itäosassa Saroninlahden ja Argoksenlahden välisellä niemimaalla. Ermionídan kuntaan kuuluvat myös saaret Chinítsa ja Koronís. Ermionídan kunta syntyi, kun Ermióni ja Kranídi yhdistyivät vuoden 2011 alussa Kallikrates-suunnitelman mukaisesti.


title: Ermionída

text: Kunnan alueella sijaitsee Fránchthin luola, josta on löydetty merkkejä asutuksesta kivikaudelta 20 000–3 000 eaa.


title: Ermionída

text: Vuoden 2011 kuntauudistuksesta lähtien Ermionídan kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Evrótas (kunta)

text: Evrótas ( eli Δήμος Ευρώτα, "Dímos Evróta") on Kreikan kunta, joka sijaitsee Lakonian alueyksikössä Peloponnesoksen alueella. Kunnan pinta-ala on 865,3 neliökilometriä ja väkiluku 17 891 (vuonna 2011). Kunnan kuntakeskus on Skála.


title: Evrótas (kunta)

text: Evrótas sijaitsee Peloponnesoksen niemimaan eteläosassa Spártin kaakkoispuolella. Kunta on saanut nimensä siitä, että se sijaitsee Lakonian halki virtaavan Evrótas- eli Eurotas-joen laaksossa. Evrótaksen kunta syntyi, kun Élos, Gerónthres, Krokeés, Niáta ja Skála yhdistyivät vuoden 2011 alussa Kallikrates-suunnitelman mukaisesti.


title: Evrótas (kunta)

text: Vuoden 2011 kuntauudistuksesta lähtien Evrótaksen kunta muodostuu viidestä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Embelia

text: Embelia on myrsikkikasvien ("Myrsinaceae") heimoon kuuluva kasvisuku. Osa suvun lajeista on pensaita, jotka ovat kasvutavaltaan ympäristöön leviäviä. Osa lajeista on köynnöksiä. Kukat ovat pieniä sekä valkoisen ja vaaleanpunaisen kirjavia ja kukinto on terttu. Marjat ovat pieniä ja niiden värisävyjä ovat punaisen ja mustan sävyt.


title: Gortynía

text: Gortynía ( eli Δήμος Γορτυνίας, "Dímos Gortynías") on Kreikan kunta, joka sijaitsee Arkadian alueyksikössä Peloponnesoksen alueella. Kunnan pinta-ala on 1 054,3 neliökilometriä ja väkiluku 10 109 (vuonna 2011). Kunnan kuntakeskus on Dimitsána.


title: Gortynía

text: Gortynía sijaitsee Peloponnesoksen niemimaan keskiosissa. Kunta syntyi, kun Dimitsána, Iraía, Kleítoras, Kontovázaina, Lagkádia, Trikólonoi, Trópaia ja Vytína yhdistyivät vuoden 2011 alussa Kallikrates-suunnitelman mukaisesti.


title: Gortynía

text: Vuoden 2011 kuntauudistuksesta lähtien Gortynían kunta muodostuu kahdeksasta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Tuntematon sotilas (vuoden 2017 elokuva)

text: Tuntematon sotilas on vuonna 2017 ensi-iltansa saanut suomalainen sotaelokuva, jonka on ohjannut Aku Louhimies. Se pohjautuu Väinö Linnan samannimiseen romaaniin vuodelta 1954. Elokuva sijoittuu jatkosotaan, joka käytiin Suomen ja Neuvostoliiton välillä vuosina 1941–1944, ja seuraa suomalaista konekiväärikomppaniaa läpi sodan. Elokuvan pääosissa ovat Eero Aho, Johannes Holopainen, Jussi Vatanen, Aku Hirviniemi, Hannes Suominen, Paula Vesala, Samuli Vauramo, Joonas Saartamo, Arttu Kapulainen, Andrei Alén, Juho Milonoff ja Matti Ristinen.


text: Elokuva on kolmas "Tuntemattomasta sotilaasta" tehty filmatisointi, Edvin Laineen ohjaama "Tuntematon sotilas" tuli ensi-iltaan vuonna 1955 ja Rauni Mollbergin "Tuntematon sotilas" vuonna 1985. Elokuvan pohjalta on myös viisiosainen televisiosarja, jonka ensimmäinen jakso esitettiin 30. joulukuuta 2018.


text: "Tuntematon sotilas" sai ensi-iltansa elokuvateatterissa 27. lokakuuta 2017. Elokuva sai 4 Jussi-palkintoa parhaasta miespääosasta (Aho), leikkauksesta, maskeeraussuunnittelusta ja äänisuunnittelusta, oltuaan ehdolla yhteensä 11 palkintoon muun muassa parhaasta elokuvasta, ohjauksesta ja miessivuosasta (Hirviniemi ja Vatanen). Lisäksi se voitti yleisöpalkinnon Jussin. Helmikuussa 2018 siitä tuli ensimmäinen miljoonan katsojan rajan ylittänyt suomalainen elokuva lähes viiteenkymmeneen vuoteen.


text: Kolmatta "Tuntematon sotilas" -filmatisointia alettiin kaavailla jo 2000-vuosikymmenen lopulla. Louhimies ja Rantala saivat ensimmäisen käsikirjoitusversion valmiiksi kesällä 2009. Sen pohjalta hahmoteltiin pääpiirteittäinen kuvaussuunnitelma, jonka avulla saatiin ylimalkainen käsitys elokuvan kustannuksista. Vastoinkäymiset Louhimiehen yksityiselämässä viivästyttivät hanketta. Projekti kuitenkin eteni ja se pidettiin edelleen salaisena.


text: "Tuntematon sotilas" sai yksityistä rahoitusta Supercellin perustajilta. Heidän sijoituslupauksensa avasi tien muille rahoittajille. Sijoittajat eivät asettaneet ehtoja sisällön suhteen; pääasia oli itse tarina ja etenkin Louhimiehen tulkinta siitä. Kenties tärkein yksittäinen yhteistyötaho oli Puolustusvoimat ja yliluutnantti Tommi Kangasmaa, jonka ansiosta tuotantoryhmä sai käyttöönsä logistiikkaa ja alueita.


text: Louhimies lähestyi suomalaisen elokuvan tavanomaisia rahoituskanavia vasta, kun sijoittajien määrä oli riittävän suuri. Tarvittiin yksi valtakunnallinen televisiokanava ennakko-osto-osuudellaan ja Suomen elokuvasäätiön tuotantotuki. Yleisradio ja Elokuvasäätiö kiinnostuivat hankkeesta ja säätiön myöntämän apurahan myötä hankkeesta tuli julkinen syyskuussa 2014: Elokuvasäätiö oli myöntänyt Elokuvaosakeyhtiö Suomi 2017 -tuotantoyhtiölle 30 000 euron suuruisen kehittämistuen. Kehittämistukipäätöksessä elokuvasta käytettiin vielä nimeä "Sotaelokuva". Tuotannon valmisteluun aikoinaan saatu tuki oli myös ollut julkinen, mutta lehdistö oli tuolloin jättänyt sen huomiotta.


text: Tuotannon rahoitus oli kesken ennen määräajan umpeutumista kesäkuussa 2015, ja Louhimies oli jo varautunut jättämään hankkeen sikseen. Heinäkuussa rahoitus yllättäen varmistui ja Louhimies polkaisi tuotannon täyteen vauhtiin. "Tuntemattoman sotilaan" kolmas filmatisointi todettiin tuotantoon valmiiksi loppukesästä 2015.


text: Yleisradiolle tuotettava televisiosarja lisäsi työmäärää, sillä jaksojen sisäisen dramaturgian piti olla kunnossa.


text: Elokuvan suunniteltu budjetti oli yli seitsemän miljoonaa euroa, mikä tekee siitä yhden Suomen kaikkien aikojen mittavimmista elokuvahankkeista. Suomen elokuvasäätiö teki miljoonan euron tukivarauspäätöksen elokuvan tuotannolle.


text: Elokuvan kuvaaminen aloitettiin 6. kesäkuuta 2016 Kymenlaaksossa. Yli 14 000 ihmistä ilmoittautui mukaan vapaaehtoisiksi avustajiksi. Kuvauksia tehtiin myös ainakin Pohjois-Karjalassa ja Helsingissä. Viimeiset kuvaukset tehtiin helmikuussa 2017. Talvikohtaukset on kuvattu Kuhmossa.


text: Heinäkuun lopussa 2016 elokuvan kuvauksissa Vekarajärvellä avustaja loukkaantui jäätyään hevoskärryjen alle. 58-vuotias mies kuoli elokuussa vammoihinsa sairaalassa.


text: Elokuvasta julkaistiin ensimmäinen traileri 1. kesäkuuta 2017. Elokuva sai ensi-iltansa 27. lokakuuta 2017, vuonna jolloin Suomen itsenäistymisestä oli kulunut 100 vuotta.


text: "Tuntematon sotilas" sai maailmanensi-iltansa 12. lokakuuta 2017 kutsuvierasnäytöksessä Helsingin Tennispalatsissa. Teatteriensi-iltansa se sai 27. lokakuuta 2017 koko Suomessa. Suomen lisäksi "Tuntematon" tuli ensi-iltaan myös muissa Pohjoismaissa. Virossa se sai ensi-iltansa Tallinnan Pimeiden öiden elokuvafestivaaleilla 23. marraskuuta. Ruotsissa elokuva esitettiin sadassa teatterissa 6. joulukuuta 2017.


text: "Tuntematon sotilas" julkaistiin Blu-ray- ja DVD-tallenteina 26. maaliskuuta 2018. Blu-ray-tallenteella on myös elokuvan kansainvälinen versio. Se on ensimmäinen suomalainen Blu-ray-julkaisu, jolla on Dolby Atmos 7.1 -ääniraita. "Tuntematonta sotilasta" myytiin heti kättelyssä kuluttajille yli 60 000 kappaletta ja se rikkoi platinarajan huhtikuun puolessa välissä. Joulukuuhun 2018 mennessä elokuvan yhteenlaskettu Blu-ray- ja DVD-myynti oli ylittänyt 100 000 kappaleen rajan.


text: "Tuntemattoman sotilaan" Yhdysvaltain ja Kanadan oikeudet myytiin vuonna 2018 yhdysvaltalaiselle Kino Lorberille ja elokuva "Unknown Soldier" tuli katsottavaksi sen suoratoistopalvelussa 6. joulukuuta 2018, eli Suomen 101. itsenäisyyspäivänä. Elokuva tulee ostettavaksi myöhemmin myös muihin palveluihin. Lisäksi elokuva julkaistaan DVD:llä 12. maaliskuuta 2019.


text: "Tuntematon sotilas" keräsi avausviikonloppunaan Suomessa 121 827 katsojaa. Se on Suomen historian paras kotimaisen elokuvan avaustulos, ja se ohitti elokuvien "Matti" (2006), "Luokkakokous" (2015) ja "Luokkakokous 2 – Polttarit" (2016) avaustulokset. Vain kaksi elokuvaa on avannut Suomessa isommin: "007 Spectre" (2015) ja "" (2015).


text: Toisella esitysviikollaan elokuvasta tuli vuoden 2017 katsotuin elokuva Suomessa. 5. marraskuuta mennessä sen oli nähnyt 364 468 katsojaa. Kolmannella esitysviikollaan elokuva rikkoi puolen miljoonan katsojan rajan 521 076 katsojalla.


text: Elokuva saavutti Suomessa miljoonan katsojan rajan 15. helmikuuta 2018. Se on vuodesta 1970 alkavan tilastoidun ajan katsotuin kotimainen elokuva ja arvioiden mukaan kaikkien aikojen kolmanneksi katsotuin. Edellinen yli miljoona katsojaa kerännyt suomalainen elokuva on vuonna 1968 valmistunut Edvin Laineen "Täällä Pohjantähden alla", joka on myös Väinö Linna -filmatisointi. Ainoa "Tuntematonta sotilasta" katsotumpi elokuva Suomessa tilastoituna aikana on vuonna 1997 valmistunut yhdysvaltalainen "Titanic".


text: Ruotsissa elokuva saavutti suuren suosion ja nousi kaikkien aikojen kolmanneksi katsotuimmaksi suomalaiseksi elokuvaksi. Sen on nähnyt tammikuun 2018 puoliväliin mennessä nähnyt yli 50 000 katsojaa, ja ensi-iltaviikonloppuna sen näki 25 000 katsojaa.


text: "Iltalehden" Juho Rissanen antoi elokuvalle täydet viisi tähteä ja kutsui elokuvaa mestariteokseksi ja yhdeksi kaikkien aikojen parhaista suomalaisista elokuvista.


text: "Helsingin Sanomien" Juho Typpö antoi elokuvalle kaksi tähteä viidestä. Typön mukaan elokuva ei osaa perustella olemassaoloaan eikä ole tarpeeksi rohkea. Elokuvassa ei oteta tarpeeksi kantaa Suomessa nousussa olevaa äärioikeistolaisuutta vastaan, se on ”tavanomaista suomalaisen elokuvan mieskuvausta” sekä ”turvallinen, riskitön ja kaikkia miellyttämään pyrkivä Suomi 100 -juhlakuvaelma”.


text: Elokuvan pohjalta tehtiin viisiosainen televisiosarja, jonka esittäminen alkoi Yle TV1:ssä 30. joulukuuta 2018. Kaikki jaksot julkaistiin samaan aikaan Yle Areena -suoratoistopalvelussa.


title: Sjoerd Hoogendoorn

text: Sjoerd Hoogendoorn (s. 17. helmikuuta 1991) on alankomaalainen lentopalloilija, joka edustaa Lentopallon Mestaruusliigassa pelaavaa Vammalan Lentopalloa. Hoogendoornin pelipaikka on hakkuri. VaLePaa hän on edustanut vuodesta 2013 asti. Kotimaassaan Draisma Dynamon riveissä pelannut Hoogendoorn on voittanut maansa mestaruuden kerran vuonna 2010 ja cupin kahdesti vuosina 2010-11. Maajoukkuetasolla Hoogendoorn on pelannut vuodesta 2011 asti Alankomaiden maajoukkueessa. Nuorten maajoukkueessa hän oli vuoden 2010 EM-kisojen paras pistemies ja joukkueen kapteeni. Hoogendoorn on 198 senttimetriä pitkä.


title: Loutráki-Perachóra-Ágioi Theódoroi

text: Loutráki-Perachóra-Ágioi Theódoroi ( eli Δήμος Λουτρακίου-Περαχώρας-Αγίων Θεοδώρων, "Dímos Loutrakíou-Perachóras-Agíon Theodóron") on Kreikan kunta, joka sijaitsee Korinthian alueyksikössä Peloponnesoksen alueella. Kunnan pinta-ala on 293,1 neliökilometriä ja väkiluku 21 221 (vuonna 2011). Kunnan kuntakeskus on Loutráki.


title: Loutráki-Perachóra-Ágioi Theódoroi

text: Loutráki-Perachóra-Ágioi Theódoroi sijaitsee Korintin kannaksella, joka yhdistää Peloponnesoksen niemimaan varsinaiseen Manner-Kreikkaan. Kannaksen halkaiseva Korintin kanava sijaitsee kunnan alueella. Kuntaan kuuluvat myös Korintinlahdessa sijaitsevat Alkyonidiensaaret ("Alkyonídes"). Kunta syntyi, kun Ágioi Theódoroi ja Loutráki-Perachóra yhdistyivät vuoden 2011 alussa Kallikrates-suunnitelman mukaisesti. Kunnan nimi oli alussa Loutráki-Ágioi Theódoroi ja vuodesta 2014 lähtien Loutráki-Perachóra-Ágioi Theódoroi.


title: Loutráki-Perachóra-Ágioi Theódoroi

text: Vuoden 2011 kuntauudistuksesta lähtien Loutráki-Perachóra-Ágioi Theódoroin kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Messíni

text: Messíni () on Kreikan kaupunki ja samanniminen kunta (Δήμος Μεσσήνης, "Dímos Messínis"), joka sijaitsee Messenian alueyksikössä Peloponnesoksen alueella. Koko kunnan pinta-ala on 565,6 neliökilometriä ja väkiluku 23 482. Varsinaisen Messínin kaupungin väkiluku on 6 065 (vuonna 2011).


title: Messíni

text: Messíni sijaitsee Peloponnesoksen niemimaan lounaisosassa. Se on perinyt nimensä antiikin ajan Messenen kaupungilta, joka sijaitsi kunnan alueella. Nykyinen Messínin kunta muodostui, kun kunnat Messíni, Aípeia, Androúsa, Aristoménis, Ithómi, Petalídi, Tríkorfo ja Voufrádes yhdistyivät vuoden 2011 alussa Kallikrates-suunnitelman mukaisesti.


title: Messíni

text: Vuoden 2011 kuntauudistuksesta lähtien Messínin kunta muodostuu kahdeksasta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Neméa (kunta)

text:
Neméa () on Kreikan kaupunki ja samanniminen kunta (Δήμος Νεμέας, "Dímos Neméas"), joka sijaitsee Korinthian alueyksikössä Peloponnesoksen alueella. Koko kunnan pinta-ala on 204,7 neliökilometriä ja väkiluku 6 483. Varsinaisen Neméan kaupungin, joka tunnetaan myös nimellä "Néa Neméa" (Νέα Νεμέα, ”Uusi Neméa”), väkiluku on 3 853 (vuonna 2011).
Neméa sijaitsee Peloponnesoksen niemimaan koillisosassa. Nykyinen kaupunki ja kunta ovat perineet nimensä antiikin ajan Nemean pyhäkköalueesta, joka sijaitsi kunnan alueella lähellä nykyistä Archaía Neméan (”Antiikin Neméa”) kylää. Siellä sijaitsi Zeuksen temppeli ja järjestettiin Nemean kisat. Kunnan alueella sijaitsivat antiikin aikana myös Kleonain kaupunki, jonka alaisuuteen Nemean pyhäkköalue kuului, sekä Fleiuksen kaupunki.


title: Neméa (kunta)

text: Neméan kunta muodostuu seuraavista kylä- ja kaupunkiyhdyskunnista ja asutuksista:


title: Nótia Kynouría

text: Nótia Kynouría ( eli Δήμος Νότιας Κυνουρίας, "Dímos Nótias Kynourías") on Kreikan kunta, joka sijaitsee Arkadian alueyksikössä Peloponnesoksen alueella. Kunnan pinta-ala on 586,3 neliökilometriä ja väkiluku 8 294 (vuonna 2011). Kunnan kuntakeskus on Leonídio.


title: Nótia Kynouría

text: Nótia Kynouría, "Eteläinen Kynouria", sijaitsee Peloponnesoksen niemimaan itärannikolla. Sen nimi viittaa antiikin aikaiseen Kynurian alueeseen. Kunta syntyi, kun Kosmás, Leonídio ja Tyrós yhdistyivät vuoden 2011 alussa Kallikrates-suunnitelman mukaisesti. Kunnan pohjoispuolella sijaitsee Vóreia Kynouría, "Pohjoinen Kynouria".


title: Nótia Kynouría

text: Vuoden 2011 kuntauudistuksesta lähtien Nótia Kynourían kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Oichalía (Messenia)

text: Oichalía () on Kreikan kylä ja samanniminen kunta (Δήμος Οιχαλίας, "Dímos Oichalías"), joka sijaitsee Messenian alueyksikössä Peloponnesoksen alueella. Koko kunnan pinta-ala on 420,6 neliökilometriä ja väkiluku 11 228. Varsinaisen Oichalían kylän väkiluku on 381 (vuonna 2011). Kunnan kuntakeskus on Meligalás.


title: Oichalía (Messenia)

text: Oichalía sijaitsee Peloponnesoksen niemimaan lounaisosassa. Nykyinen Oichalían kunta muodostui, kun Oichalía, Andanía, Dório, Eíra ja Meligalás yhdistyivät vuoden 2011 alussa Kallikrates-suunnitelman mukaisesti.


title: Oichalía (Messenia)

text: Vuoden 2011 kuntauudistuksesta lähtien Oichalían kunta muodostuu viidestä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Pýlos-Néstoras

text: Pýlos-Néstoras ( eli Δήμος Πύλου-Νέστορος, "Dímos Pýlou-Néstoros") on Kreikan kunta, joka sijaitsee Messenian alueyksikössä Peloponnesoksen alueella. Kunnan pinta-ala on 551,9 neliökilometriä ja väkiluku 21 077 (vuonna 2011). Kunnan kuntakeskus on Pýlos.


title: Pýlos-Néstoras

text: Pýlos-Néstoras sijaitsee Messenian niemellä Peloponnesoksen niemimaan lounaiskulmassa. Kuntaan kuuluvat Sfaktirían saari sekä Oinoússeen saaret Agía Marína, Sapiéntza, Schíza ja Venétiko. Pýlos-Néstoraksen kunta syntyi, kun Chiliochória, Koróni, Methóni, Néstoras, Papafléssas ja Pýlos yhdistyivät vuoden 2011 alussa Kallikrates-suunnitelman mukaisesti. Pýloksen ja Néstoraksen nimet ovat peräisin antiikin aikaisesta Pyloksesta sekä kreikkalaisen mytologian Nestorista, jonka mukaan nimetty Nestorin palatsi sijaitsee kunnan alueella.


title: Pýlos-Néstoras

text: Vuoden 2011 kuntauudistuksesta lähtien Pýlos-Néstoraksen kunta muodostuu kuudesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Sikyóna

text: Sikyóna (; kath. Σικυών, "Sikyón") on Kreikan kylä ja samanniminen kunta (Δήμος Σικυωνίων, "Dímos Sikyoníon"), joka sijaitsee Korinthian alueyksikössä Peloponnesoksen alueella. Koko kunnan pinta-ala on 612,6 neliökilometriä ja väkiluku 22 794. Varsinaisen Sikyónan kylän väkiluku on 1 185 (vuonna 2011). Kunnan kuntakeskus on Kiáto.


title: Sikyóna

text: Sikyóna sijaitsee Peloponnesoksen niemimaan pohjoisosassa. Nykyinen Sikyónan kunta muodostui, kun Sikyóna, Feneós ja Stymfalía yhdistyivät vuoden 2011 alussa Kallikrates-suunnitelman mukaisesti. Kylä ja kunta ovat perineet nimensä antiikin ajan Sikyonin kaupungista, joka sijaitsi kunnan alueella.


title: Sikyóna

text: Vuoden 2011 kuntauudistuksesta lähtien Sikyónan kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Trifylía

text: Trifylía ( eli Δήμος Τριφυλίας, "Dímos Trifylías") on Kreikan kunta, joka sijaitsee Messenian alueyksikössä Peloponnesoksen alueella. Kunnan pinta-ala on 602,8 neliökilometriä ja väkiluku 27 373 (vuonna 2011). Kunnan kuntakeskus on Kyparissía.


title: Trifylía

text: Trifylía sijaitsee Peloponnesoksen niemimaan länsirannikolla. Se on ottanut nimensä antiikin aikaisesta, samalla seudulla sijainneesta Trifylian alueesta. Kuntaan kuuluu myös saari Próti. Trifylían kunta syntyi, kun Aetós, Avlónas, Filiatrá, Gargaliánoi, Kyparissía ja Tripýla yhdistyivät vuoden 2011 alussa Kallikrates-suunnitelman mukaisesti.


title: Trifylía

text: Vuoden 2011 kuntauudistuksesta lähtien Trifylían kunta muodostuu kuudesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Trifylia

text: Trifylia (, ) oli antiikin aikainen alue Eliin maakunnassa Peloponnesoksen niemimaan länsirannikolla Kreikassa. Se käsitti maakunnan eteläisimmän osan Messenian rajalla.


title: Trifylia

text: Trifylia käsitti Joonianmeren rannikolla olevan tasangon Kyparissionlahden rannalla. Trifylia oli pienin Eliin alueista, ja sen pinta-alaksi on arvioitu noin 600 neliökilometriä. Trifylian pohjoispuolella sijaitsi Pisatis, itäpuolella Arkadia vuorineen ja eteläpuolella Messenia. Pisatiin ja Trifylian rajana pidettiin myöhempinä aikoina Alfeios-jokea, mutta varhaisempina aikoina Pisatis oli ulottunut myös Alfeioksen eteläpuolelle, vaikkakin kaikki sen tärkeimmät kaupungit sijaitsivat joen pohjoispuolella. Trifylian ja Messenian rajajokena toimi puolestaan Neda.


title: Trifylia

text: Trifylian vuoria olivat Ossa pohjoisempana lähellä Olympiaa, Lapithas keskemmällä ja Minthe eteläosissa. Näistä Minthe, joka oli korkein, oli Haadeen kulttipaikka. Vuorelle nimensä antanut minttu oli pyhitetty Persefonelle.


title: Trifylia

text: Trifylian polikset eli kaupunkivaltiot olivat:


title: Trifylia

text: Trifylian muita kaupunkeja tai asutuksia olivat:


title: Trifylia

text:
Trifylian alkuperäisiksi asukkaiksi mainitaan paroreatait ja kaukonit. Kreikkalaisen perinteen mukaan alueen asuttivat mykeneläisen kauden lopulla minyalaiset, jotka doorilaiset karkottivat Lakoniasta niin kutsutun doorilaisvaelluksen aikaan. Nämä perustivat alueelle kuusi kaupunkia, ja onnistuivat säilyttämään itsenäisyytensä myös Messenian asuttaneita doorilaisia vastaan.
Trifylian käsite vaikuttaa syntyneen kuitenkin vasta 300-luvulla eaa., eikä se näin esiinny vielä Herodotoksella tai Thukydideellä. Kreikkalaisessa mytologiassa alue sai nimensä arkadialaisesta heeros Trifyloksesta. Antiikin aikana alueen nimi, ”Kolme heimoa”, selitettiin myös niin, että se viittasi aluetta asuttaneisiin kolmeen heimoon, jotka Strabonin mukaan olivat epealaiset, minyalaiset ja elisläiset. Trifylian asukkaista käytettiin etnonyymiä "Trifylios".


title: Trifylia

text: Eliin kaupunkivaltio valtasi Trifylian, samoin kuin Pisatiin alueen, viimeistään 700-luvulla eaa. Tämän jälkeen kummatkin alueet olivat Eliin perioikialuetta. Toisessa messenialaissodassa trifylialaiset ja pisatislaiset kapinoivat Elistä vastaan ja avustivat messenialaisia, siinä missä Elis sai apua Spartalta. Myöhempinä aikoina trifylialaiset eivät enää juurikaan esiinny omana heimonaan.


title: Trifylia

text: 400-luvulla eaa. alueen kaupungit kapinoivat jälleen Elistä vastaan, nyt menestyksekkäästi Spartan avustuksella. Elis sai alueet takaisin Spartan heikennyttyä Leuktran taistelussa vuonna 371 eaa. Myöhemmin Eliin liityttyä Aitolian liittoon trifylialaiset kaupungit liittyivät sen vihollisen Akhaian liiton puolelle. Rooman voitettua Akhaian liiton alue tuli muun Peloponnesoksen tavoin Rooman vallan alle.


title: Trifylia

text: Nykyinen, samalla seudulla sijaitseva Messenian alueyksikön osa Trifylían kunta on ottanut nimensä antiikin aikaisesta alueesta.


title: Vélo-Vócha

text: Vélo-Vócha ( eli Δήμος Βέλου-Βόχας, "Dímos Vélou-Vóchas") on Kreikan kunta, joka sijaitsee Korinthian alueyksikössä Peloponnesoksen alueella. Kunnan pinta-ala on 164,5 neliökilometriä ja väkiluku 19 027 (vuonna 2011). Kunnan kuntakeskus on Zevgolateío.


title: Vélo-Vócha

text: Vélo-Vócha sijaitsee Peloponnesoksen niemimaan pohjoisosassa Korintinlahden rannalla. Kunta syntyi, kun Vélo ja Vócha yhdistyivät vuoden 2011 alussa Kallikrates-suunnitelman mukaisesti.


title: Vélo-Vócha

text: Vuoden 2011 kuntauudistuksesta lähtien Vélo-Vóchan kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: Vóreia Kynouría

text: Vóreia Kynouría ( eli Δήμος Βόρειας Κυνουρίας, "Dímos Vóreias Kynourías") on Kreikan kunta, joka sijaitsee Arkadian alueyksikössä Peloponnesoksen alueella. Kunnan pinta-ala on 576,981 neliökilometriä ja väkiluku 10 341 (vuonna 2011). Kunnan kuntakeskus on Ástros.


title: Vóreia Kynouría

text: Vóreia Kynouría, "Pohjoinen Kynouria", sijaitsee Peloponnesoksen niemimaan itärannikolla Argoliinlahden rannalla. Sen nimi viittaa antiikin aikaiseen Kynurian alueeseen. Kunnan eteläpuolella sijaitsee Nótia Kynouría, "Eteläinen Kynouria".


title: Vóreia Kynouría

text: Vóreia Kynourían kunta muodostuu seuraavista kylä- ja kaupunkiyhdyskunnista ja asutuksista:


title: Xylókastro-Evrostína

text: Xylókastro-Evrostína ( tai Ξυλόκαστρο-Ευρωστίνη, "Xylókastro-Evrostíni"; eli Δήμος Ξυλοκάστρου-Ευρωστίνης, "Dímos Xylokástrou-Evrostínis") on Kreikan kunta, joka sijaitsee Korinthian alueyksikössä Peloponnesoksen alueella. Kunnan pinta-ala on 409,9 neliökilometriä ja väkiluku 17 365 (vuonna 2011). Kunnan kuntakeskus on Xylókastro.


title: Xylókastro-Evrostína

text: Xylókastro-Evrostína sijaitsee Peloponnesoksen niemimaan pohjoisosassa Korintinlahden rannalla. Kunta syntyi, kun Evrostína ja Xylókastro yhdistyivät vuoden 2011 alussa Kallikrates-suunnitelman mukaisesti.


title: Xylókastro-Evrostína

text: Vuoden 2011 kuntauudistuksesta lähtien Xylókastro-Evrostínan kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:


title: TU9

text: TU9 German Institutes of Technology e. V. on yliopistoryhmä, joka koostuu yhdeksästä Saksan maineikkaammista, vanhimmista ja suurimmista yliopistoista, joiden tutkimuksen painopiste on insinööritieteet ja teknologia. Jäsenyliopistot ovat:


title: Anna de Noailles

text: Anna de Noailles (15. marraskuuta 1876 Pariisi, Ranska – 30. huhtikuuta 1933 Pariisi, Ranska), kreivitär, oli romanialais-kreikkalais-ranskalainen runoilija. Hän julkaisi useita runokokoelmia, kolme romaania ja omaelämäkerran.


title: Anna de Noailles

text: Noailles'n isä oli romanialainen emigrantti, ruhtinas Grégoire Bassaraba de Brancovan ja äiti kreikkalaissyntyinen ruhtinatar Rachel Musurus. Anna de Noailles oli naimisissa ranskalaisen kreivin kanssa. Hän liikkui Pariisissa taidepíireissä, joihin kuuluivat häntä ihailleet Marcel Proust, André Gide, Paul Valéry ja Jean Cocteau. Suomessa häntä ihaili jo nuoresta pitäen Olavi Paavolainen, joka valitsi hänet taiteelliseksi tunnuskuvakseen. Toinen Noailles'n ihailija oli Anna-Maria Tallgren, joka kirjoitti hänestä artikkelin esseekokoelmaansa "Pikapiirtoja nykyajan kirjailijoista" (1917). Yleisemminkin hän oli Nuoren Voiman Liiton runoilijoiden innoittaja, muun muassa Paavolaisen kotona Kivennavalla 1925 pidetyn telttajuhlan tuloksena syntyi hänen innoittamanaan runoja, jotka ilmestyivät tulenkantajien runokokoelmassa "Hurmioituneet kasvot" (1925).


title: Anna de Noailles

text: Noailles avioitui kreivi Mathieu de Noailles'n kanssa 1897. Heidän ainoa lapsensa oli poika Anne-Jules de Noailles (1900–1979).


title: Anna de Noailles

text: Noailles'n lapsuuden ja nuoruuden kattanut omaelämäkerta "Le Livre de ma vie" ilmestyi 1930, ja hän suunnitteli sille vielä jatkoa. Häneltä on suomennettu muutamia runoja ja tekijänimellä Mathieu de Noailles laaja kertomus "Kummastuneet kasvot". Runosuomennoksista "Iltatunnelma" on julkaistu antologiassa "Ranskan kirjallisuuden kultainen kirja", samoin "Romanttinen ilta", joka on julkaistu myös antologiassa "Tuhat laulujen vuotta" (1. p.). "Valitus" on julkaistu Katri Valan "Kootuissa runoissa".


title: Anna de Noailles

text: Ranskan akatemia myönsi hänelle 1921 suuren kirjallisuuspalkinnon ("Grand prix de littérature"). Hänestä tuli 1922 Académie royale de langue et de littérature françaises de Belgiquen jäsen. Kunnialegioonan komentajan arvon hän sai 1931.


title: Irákleia

text: Irákleia () tai Irakleiá (Ηρακλειά) voi viitata seuraaviin paikkoihin Kreikassa:


title: Kauralastu

text: Kauralastu on kaurahiutaleista valmistettava ohut, keksiksi luokiteltava leivonnainen. Kauralastujen valmistuksessa käytään tyypillisesti myös sokeria, vehnäjauhoja sekä voita tai margariinia. Vehnäjauhon asemesta lastujen tekemiseen voi käyttää peruna- tai maissijauhoja tai jotain muuta gluteenitonta jauhoa.


title: Zac Brown Band

text: Zac Brown Band on yhdysvaltalainen, Atlantassa perustettu yhtye. Sen johtaja, laulusolisti, kitaristi ja lauluntekijä on Zac Brown (s. 1978). Yhtyeen musiikki on countrya, jossa on vaikutteita myös bluegrassista, rockista, folkista, reggaesta ja karibialaisesta musiikista.


title: Zac Brown Band

text: Zac Brown syntyi Atlantassa 1978. Lapsena hän otti kitaratunteja, ja lukioikäisenä hän ryhtyi esiintymään pop- ja countryesiintyjänä. Collegessa hän opiskeli laulamista, biologiaa, liiketaloutta ja psykologiaa. Hänellä oli soolouransa ohella oma yhtye Far from Einstyne, ja hän rahoitti opiskelunsa esiintymistuloillaan. Yhtye teki yhden levyn vuonna 1998, minkä jälkeen se hajosi ja Brown jatkoi rumpalinsa kanssa duona. Vuonna 2001 Brown jätti opintonsa ja ryhtyi kokopäivätoimiseksi muusikoksi. Vuonna 2002 hän perusti Zac Brown Bandin. Seuraavana vuonna hän perusti oman Home Grown -levy-yhtiön, joka sai myöhemmin nimekseen Southern Ground. Vuonna 2006 yhtyeen kokoonpano oli vakiintunut, ja se äänitti läpimurtolevynsä "The Foundation". Levy koostui yhtyeen jo pitkään esittämistä lauluista. Levy julkaistiin maanlaajuisesti 2008, ja sen single "Chicken Fried" myi platinaa. Vuonna 2010 Zac Brown Band voitti vuoden parhaan uuden artistin Grammy-palkinnon. Yhtyeen seuraava studioalbumi "You Get What You Give" (2010) nousi Yhdysvalloissa listakärkeen samoin kuin "Uncaged" (2012).


title: Zac Brown Band

text: Yhtyeen jäsenet vuonna 2014:


title: Seppo Laakso

text: Seppo Laakso (10. kesäkuuta 1945 Vampula – 7. heinäkuuta 2014 Hämeenkyrö) oli suomalainen hallintotieteiden tohtori ja Tampereen yliopiston julkisoikeuden professori.


title: Seppo Laakso

text: Laakso väitteli hallintotieteiden tohtoriksi Tampereen yliopistossa 1975 aiheenaan hallituksen muodostaminen Suomessa. Sen jälkeen hän toimi vierailevana tutkijana Heidelbergin yliopistossa Saksassa. Yhdessä muiden nuorien tutkijoiden kanssa Laakso oli mukana rakentamassa julkisoikeuden tamperelaista koulukuntaa. Hän toimi Tampereen yliopiston julkisoikeuden apulaisprofessorina 1982–1992, vt. professorina 1990–1992 ja professorina vuodesta 1992 eläkkeelle jäämiseensä saakka vuoden 2009 lopussa. Laakso hoiti julkisoikeuden professorin tehtävää myös Vaasan yliopistossa ja toimi Lapin yliopiston oikeustieteen ja oikeushistorian apulaisprofessorina 1980–1982.


title: Seppo Laakso

text: Seppo Laakso toimi Tampereen yliopiston hallituksessa 1987–1994 ja 1996–1998, taloudellis-hallinnollisen tiedekunnan varadekaanina 1992–1994 ja dekaanina 1996–1998 sekä julkisoikeuden laitoksen johtajana 1990–1998.


title: Seppo Laakso

text: Seppo Laakson tytär on kahvakuulavalmentaja ja kirjailija Kukka Laakso.


title: Liturgiikka

text: Liturgiikka on käytännöllisen teologian osa-alue, joka tutkii liturgiaa eli kaikkia jumalanpalvelukseen liittyviä asioita. Jumalanpalveluselämä eli kultti koostuu riiteistä. Liturgiikkaan kuuluu läheisesti kirkkokäsitys ja kysymys kirkon virasta.


title: The Early Chapters

text: The Early Chapters on Soilworkin EP-levy, joka julkaistiin 20. tammikuuta 2004.


title: Mourne

text: Mourne () on noin 13 kilometriä pitkä joki Pohjois-Irlannissa. Joki saa alkunsa Derg- ja Strulejokien yhdistyessä Newtownstewartin kylän lähellä. Se virtaa luoteeseen ja yhdistyy Strabanen kaupungin kohdalla Finnjoen kanssa muodostaen Foylejoen.


title: Angelo Carbone

text: Angelo Carbone (s. 23. maaliskuuta 1968 Bari) on italialainen uransa jo päättänyt jalkapalloilija. Hän pelasi keskikenttäpelaajana. Carbone kiersi urallaan paljon: seitsemäntoista peliuransa vuoden aikana hän edusti kymmentä seuraa Italiassa. Hänen suurin menestyksensä on AC Milanista, jossa hän voitti kahden eri jakson (1990–1991, 1993–1994) aikana Mestarien liigan, Italian mestaruuden, Intercontinental Cupin ja UEFA Super Cupin. Italian miesten maajoukkueessa Carbone ei koskaan pelannut. Alle 21-vuotiaiden maajoukkueessa hän voitti EM-pronssia vuonna 1990. Vuonna 2005 uransa lopettanut Carbone on ollut uransa jälkeen mukana muun muassa AC Milan Glorie -joukkueessa, joka pelasi Helsingissä HJK Legendoja vastaan.


title: Bergen Cookies

text: Bergen Cookies on Spometin valmistama puolalainen keksituotemerkki. Keksien valmistus aloitettiin vuonna 1990 laajentamaan yrityksen perustaneen perheen perinnettä valmistaa keksejä laajemmassa mittakaavassa. Niitä myydään sekä 100 gramman ohuissa muovipakkauksissa että 145 gramman pahvipakkauksissa. Huhtikuussa 2009 uutisoitiin, että erä Bergen Almond Cookies -keksejä oli jouduttu vetämään pois markkinoilta, koska ne sisälsivät kekseihin kuulumatonta maapähkinää.


title: Bergen Cookies

text: Tähän on listattu kaikki keksituotemerkin markkinoilla olevat tuotteet.


title: Chromebox

text: Chromebox on työpöytäversio Chromebookista. Chromebox käyttää Googlen Chrome OS -käyttöjärjestelmää. Chromebox julkaistiin 29. toukokuuta 2012 vuosi Chromebookin julkaisemisen jälkeen. Chromebox sisältää kuusi USB 2.0 -väylää, sd-kortin lukija ja portit HDMI,VGA ja DVI-johdoille. Chromeboxin hinta on 158-883 euroa.


title: Eddy Etaeta

text: Eddy Etaeta (s. 16. joulukuuta 1970 Papeete) on tahitilainen jalkapallovalmentaja ja entinen jalkapalloilija. Hän oli pelipaikaltaan keskikenttäpelaaja. Nykyisin Etaeta toimii Tahitin jalkapallomaajoukkueen päävalmentajana. Hänet tunnetaan parhaiten siitä, että hän valmensi Tahitin Oseanian mestaruuteen 2012 ja näin ollen Tahiti selviytyi vuoden 2013 Maanosaliittojen cupiin Brasiliaan, jossa joukkue kuitenkin hävisi kaikki ottelunsa, mutta sai yleisön tuen. Peliurallaan Etaeta pelasi Tahitin maajoukkueessa viisi ottelua tekemättä maaliakaan.


title: Nimi on enne

text: Nimi on enne on Kuningasidea-yhtyeen 5. syyskuuta 2014 julkaistu toinen studioalbumi. Albumi nousi ensimmäisellä listaviikollaan Suomen virallisen albumilistan 11:nneksi.


title: Nimi on enne

text: Albumilla oleva ”Oma pää” -kappale julkaistiin singlenä jo kesäkuussa 2013. Albumin virallinen ensimmäinen single ”Pohjolan tuulet” julkaistiin kuitenkin vasta 16. toukokuuta 2014. Kappale menestyi etenkin radiosoitossa, sillä se oli kesällä 2014 viisi peräkkäistä viikkoa radioiden soitetuin kappale.


title: Derg (joki)

text: Derg on joki Irlannissa ja Pohjois-Irlannissa. Se saa alkunsa Lough Dergin järvestä Donegalissa, josta se virtaa itään Pohjois-Irlantiin ja Castledergin kylän läpi yhdistyen lopulta Strulejoen kanssa muodostan Mournejoen. Yläjuoksulla Derg kulkee hetken Pohjois-Irlannin rajajokena. Dergiin yhdistyy matkan varrella pienet purot Glendergan ja Mourne Beg.


title: Agnieszka Holland

text: Agnieszka Holland [aˈɡɲɛʂka holand] (s. 28. marraskuuta 1948 Varsova) on puolalainen elokuva- ja televisio-ohjaaja sekä -käsikirjoittaja. Hän aloitti uransa Krzysztof Zanussin ja Andrzej Wajdan apulaisohjaajana ja muutti Ranskaan vähän ennen vuoden 1981 sotatilan julistamista Puolassa.


title: Agnieszka Holland

text: Hollandin tunnetuimpia elokuvia ovat "Hitlerjunge Salomon" (1991), "Olivier, Olivier" (1991), "Salainen puutarha" (1993) sekä Arthur Rimbaud’n ja Paul Verlainen suhteesta kertova "Total Eclipse" (1995). Hollandin vuoden 2011 draama "W ciemności" ("In Darkness") oli ehdolla parhaan vieraskielisen elokuvan Oscar-palkinnon saajaksi. Vuonna 2017 Jäljet sai hopeisen karhun (Alfred Bauer-palkinnon) Berliinin elokuvajuhlilla.


title: Agnieszka Holland

text: Agnieszka Holland syntyi varsovalaisen toimittajapariskunnan Henryk ja Irena Hollandin tyttäreksi vuonna 1948. Äiti (o.s. Rybczyńska) oli katolinen ja isä juutalainen, mutta tyttö ei saanut uskonnollista kasvatusta. Isä oli Puolan kommunistipuolueen jäsen ja palveli toisen maailmansodan aikana Neuvostoliiton puna-armeijassa. Sodan jälkeen hän palasi Puolaan ja kirjoitti kriittisiä artikkeleita Puolan vastarintaliikkeestä, johon Hollandin äiti puolestaan kuului. Miehen omat vanhemmat olivat saaneet surmansa Varsovan ghettossa.


title: Agnieszka Holland

text: Holland sairasteli usein lapsena ja vietti aikaansa kirjoittaen, piirtäen ja laatien näytelmiä muiden lasten kanssa esitettäväksi. Hollandin ollessa 13-vuotias hänen isänsä kuoli poliisien käsissä, ja äiti meni sen jälkeen naimisiin toimittaja Stanislaw Brodzkin kanssa.


title: Agnieszka Holland

text: Agnieszka Holland lähti lukion jälkeen opiskelemaan Prahan elokuva- ja televisiokouluun (FAMU), koska piti kovasti tšekkiläisten ohjaajien Miloš Formanin, Ivan Passerin ja Věra Chytilován töistä. Siellä hän tapasi tulevan aviomiehensä Laco Adamikin. Heille syntyi tytär Kasia Adamik, josta tuli myös elokuvaohjaaja. Holland koki Prahan kevään tapahtumat 1968 ja joutui pidätetyksi miehityksen vastustamisesta. Hän valmistui elokuvakoulusta 1971.


title: Agnieszka Holland

text: Holland aloitti uransa apulaisohjaajana Krzysztof Zanussin vuoden 1973 elokuvassa "Elämän valo" sekä Andrzej Wajdan elokuvissa "Marmorimies" (1976) ja "Danton" (1983). Hänen oma esikoiselokuvansa on "Maaseututeatterin näyttelijät" (1978), kronikka pikkuteatterin kulissien takaisista riidoista ja samalla allegoria Puolan poliittisesta tilanteesta. Se voitti kansainvälisten kriitikkojen palkinnon vuoden 1980 Cannesin elokuvajuhlilla.


title: Agnieszka Holland

text: Holland ohjasi Puolassa vielä kaksi elokuvaa, kunnes muutti Ranskaan ilman tytärtään, johon ei saanut ottaa yhteyttä noin kahdeksaan kuukauteen. Ranskassa Holland kirjoitti käsikirjoitukset muun muassa Wajdan elokuviin "Danton", "Rakkautta Saksassa" (1983), "Riivatut" (1988) ja "Korczak" (1990). Hänen ensimmäisiä ohjauksiaan Ranskassa olivat "Bittere Ernte" (1985, parhaan ulkomaisen elokuvan Oscar-ehdokkuus), "Salajuoni" (1988) ja "Olivier, Olivier" (1992).


title: Agnieszka Holland

text: Hollandin tunnetuimpiin elokuviin kuuluu "Hitlerjunge Salomon" (myös nimellä "Europa Europa", 1990), joka perustuu Solomon Perelin muistelmiin sota-ajastaan juutalaisena teinipoikana, joka pakeni Saksasta Puolaan Kristalliyön jälkeen 1938 ja selviytyi tekeytymällä saksalaiseksi. Elokuva ei saanut juurikaan menestystä Saksassa, mutta sai laajan levityksen Yhdysvalloissa ja palkittiin parhaana vieraskielisenä elokuvana vuoden 1991 Golden Globe -gaalassa. Sen käsikirjoitus oli samana vuonna parhaan sovitetun käsikirjoituksen Oscar-ehdokkaana.


title: Agnieszka Holland

text: Agnieszka Holland teki yhteistyötä Krzysztof Kieślowskin kanssa tämän ”väritrilogian” (", " ja "") käsikirjoitusten parissa.


title: Agnieszka Holland

text: Vuonna 2003 Holland oli Moskovan elokuvajuhlien tuomariston jäsenenä.


title: Agnieszka Holland

text: Hollandin vuonna 2011 ensi-iltansa saanut ohjaus "In Darkness" oli parhaan vieraskielisen elokuvan Oscar-ehdokkaana.


title: Agnieszka Holland

text: Pitkien elokuvien lisäksi Holland on 2000-luvulla ohjannut television minisarjoja erityisesti yhdysvaltalaiselle HBO-kanavalle, muun muassa useita jaksoja New Orleansiin sijoittuvaan sarjaan "Treme". Yle Teema esitti syyskuussa 2014 Hollandin ohjaaman sarjan "Palava pensas", joka kertoo Prahassa tammikuussa 1969 polttoitsemurhan tehneestä Jan Palachista ja ihmisistä hänen lähellään keskellä Tšekkoslovakian poliittista kriisiä.


title: Agnieszka Holland

text: Tammikuussa 2014 Agnieszka Hollandista tuli Euroopan elokuva-akatemian puheenjohtaja.


title: Haudankylmyyden mailla

text: Haudankylmyyden mailla on suomalaisen black metal -yhtye Hornan toinen studioalbumi. Se julkaistiin vuonna 1999 levymerkillä Solistitium Records.


title: Haudankylmyyden mailla

text: Vuonna 2005 levy-yhtiö Omvina julkaisi albumista uusintapainoksen.


title: Sorjahukankorento

text: Sorjahukankorento ("Libellula fulva") on hukankorentoihin kuuluva Suomessa harvinainen sudenkorento.


title: Sorjahukankorento

text: Sorjahukankorennon koiraalla on sukukypsänä sinihärmäinen takaruumiin selkäpuoli, joka on kärjestään musta. Naaraat ja nuoret koiraat ovat väriltään enimmäkseen keltaisia. Vanhemmiten naaras muuttuu sinisemmäksi tai ruskeaksi. Naaraan takaruumiin selkäpuolella on pitkittäinen musta juova, joka kaventuu keskiruumiiseen päin. Sorjahukankorennon takasiivissäsiivissä on niiden tyviosissa laajat tummat värialueet. Väriä on myös siipien kärjissä, muttei litteähukankorennon tapaan siipisolmuissa.


title: Sorjahukankorento

text: Lajin ulkonäkö on samankaltainen kuin muiden hukankorentojen ja muistuttaa jossakin määrin myös hoikkasinikorentoa ja merisinikorentoa. Litteähukankorennosta sorjahukankorento eroaa eniten takaruumiin perusteella. Sorjahukankorennon takaruumis on vähemmän leveä, eikä sen sivuilla ole litteähukankorennon keltaisia laikkuja.


title: Sorjahukankorento

text: Sorjahukankorennon takaruumiin pituus on 25–29 mm ja takasiiven pituus 33–38 mm.


title: Sorjahukankorento

text: Lajia tavataan yleisenä Keski- ja Etelä-Euroopassa sekä läntisessä Aasiassa Kaukasukselle ja Kaspianmerelle asti. Laji on Suomessa hyvin harvinainen, mutta harvoilla esiintymispaikoillaan tyypillisesti varsin runsaslukuinen. Vakituinen suuri populaatio on elänyt Kiteenjoella tiettävästi vähintään 1920-luvulta lähtien. Lajin uusia suomalaisia esiintymispaikkoja on löydetty 2000-luvulla.


title: Sorjahukankorento

text: Sorjahukankorento asuttaa puhdasvetisiä seisovia tai hitaasti virtaavia vesiä, kuten puroja ja jokia.


title: Sorjahukankorento

text: Sorjahukankorennon lentoaika on Suomessa kesäkuun alusta heinä-elokuun vaihteeseen. Päälentoaika ajoittuu kesäkuun puolivälistä ja heinäkuun puoleenväliin.


title: Star-Crossed – Maailmat vastakkain

text: Star-Crossed – Maailmat vastakkain () on yhdysvaltalainen scifi-draamasarja, jonka on luonut Meredith Averill. Televisiosarjan ensimmäinen jakso esitettiin Yhdysvalloissa 17. helmikuuta 2014. Sarja jäi 13 jakson mittaiseksi, sillä siitä ei tilattu toista tuotantokautta.


title: Star-Crossed – Maailmat vastakkain

text: Sarja kertoo high school -tytön ja alienpojan suhteesta. Suomessa sarjan ensimmäinen jakso esitettiin 24. syyskuuta 2014.


title: Star-Crossed – Maailmat vastakkain

text: Sarjan työnimi oli ”Oxygen”.


title: Star-Crossed – Maailmat vastakkain

text: Vuonna 2014 Yhdysvaltoihin putosi ihmisten kaltaisten olioiden avaruusalus, jotka olivat paenneet omalta kuolevalta Atrian-planeeltaan. Oliot etsivät Maasta turvaa ja uutta vapautta, mutta Maan asukkaat pitivät heidän tuloaan hyökkäyksenä. Hallituksen joukot sulkivat heidät laitokseen, ja kymmenen vuotta myöhemmin vuonna 2024 alkaa kokeilu, jossa seitsemän atrialaisteiniä päästetään ihmiskouluun.


title: Star-Crossed – Maailmat vastakkain

text: Sarjan pääosassa ovat teini-ikäiset Emery ja Roman. Emery on tavallinen ihminen, joka kymmenen vuotta sitten pelasti Romanin hengen piilottamalla hänet perheensä vajaan. He tapaavat uudestaan nyt teini-ikäisinä ja ihastuvat, mutta heitä vastassa ovat heidän isänsä ja yhteiskunnan valtaapitävät.


title: Sota (EP)

text: Sota on suomalaisen black metal -yhtye Hornan 7" vinyyli-EP vuodelta 1999. Siitä julkaistiin rajoitettu 666:n kappaleen painos, mutta vain n. 300 kappaletta on olemassa.


title: Perimä vihassa ja verikostossa

text: Perimä vihassa ja verikostossa on suomalaisen black metal -yhtye Hornan EP-levy. Se julkaistiin 10" vinyylillä 500:n kappaleen painoksena joka sisälsi julisteen.


title: Perimä vihassa ja verikostossa

text: EP:stä julkaistiin uusintapainos vuonna 2010.


Hiidentorni / Perimä vihassa ja verikostossa on suomalaisen black metal -yhtye Hornan kokoelma-albumi. Se julkaistiin vuonna 2000 levymerkillä Woodcut Records.Kokonaiskesto: 01:12:30Kokonaiskesto: 52:34


title: Sudentaival

text: Sudentaival on suomalaisen black metal -yhtye Hornan kolmas studioalbumi. Se julkaistiin 15. maaliskuuta 2001 levymerkillä Woodcut Records.


title: Sudentaival

text: Kaikki kappaleet sanoittanut Shatraug.


title: Korpin hetki

text: Korpin hetki on suomalaisen black metal -yhtye Hornan 7" vinyyli-EP. Siitä julkaistiin 500:n kappaleen käsin numeroitu painos.


title: Clara

text: Clara (1738 Intia – 14. huhtikuuta 1758 Lontoo) oli 1700-luvulla tunnetuksi tullut intiansarvikuononaaras, joka 17 vuoden ajan kiersi näyttelyeläimenä eri puolilla Eurooppaa. Claraa esiteltiin Välimeren maissa, Keski-Euroopassa sekä Brittein saarilla, pohjoisimmillaan se oli näytteillä Tanskassa.


title: Clara

text: Itä-Intian kauppakomppanian johtaja Jan Albert Sichterman otti Claran hoiviinsa vain kuukauden ikäisenä Bengalissa vuonna 1738, kun paikalliset metsästäjät olivat tappaneet sen emon. Vuonna 1741 Clara saapui Rotterdamiin ja kahta vuotta myöhemmin sitä alettiin esittelemään myös muualla. Clara tuli nopeasti tunnetuksi ympäri Eurooppaa ja se esiintyy lukuisissa rokokoo-aikakauden taideteoksissa ja piirustuksissa. Clara kuoli vuonna 1758 Lontoon Lambethissa.


title: Republic XF-84H

text: Republic XF-84H ”Thunderscreech” oli yhdysvaltalainen F-84F Thunderstreakista kehitetty potkuriturbiinikäyttöinen koelentokone. Suihkuturbiinia voimanlähteenä käyttävällä yliäänipotkurilla varustetulla XF-84H:lla ehdittiin tehdä koelentoja, mutta konetyypin kehityksessä epäonnistuttiin lopulta potkuriin liittyvien ongelmien ratkaisemisessa, mikä johti koko ohjelman peruuttamiseen. Konetyyppi kilpaili aikanaan maailman meluisamman lentokoneen tittelistä neuvostoliittolaisen Tupolev Tu-95 -pommikoneen kanssa.


title: Republic XF-84H

text:
Nimellä "Project 3347" tunnettu potkuriturbiinikoneen kehittäminen oli ollut jonkin aikaa käynnissä Yhdysvaltain ilmavoimien Wright Air Development Centerin tuella, kun Yhdysvaltain laivasto osoitti kiinnotuksensa konetta kohtaan, sillä se voisi täyttää katapulttia lentoonlähdössä tarvitsemattoman tukialushävittäjän tarpeen. Alkuun konetyyppi sai mallitunnuksen XF-106, mikä vaihdettiin myöhemmin XF-84H:ksi, jolla haluttiin tehdä selväksi, ettei kyseessä ole uusi konetyyppi vaan F-84F-suihkuhävittäjän versio. Laivasto peruutti myöhemmin kolmen prototyypin tilauksensa, ja kaksi valmista XF-84H-prototyyppiä siirtyivät Wright-Pattersonin tukikohdassa sijaitsevan potkurilaboratorion tutkimuskäyttöön.
XH-84H modifioitiin F-84F-hävittäjästä asentamalla sen keskiosaan pitkän akselin päähän 4 360 kW:n Allison XT40-A-1 -potkuriturbiini. Turbiinimoottori tuotti myös työntövoimaa suihkuputkestaan pakokaasuillaan, minkä lisäksi konetyyppi oli vartustettu jälkipolttimella, joka pystyi nostamaan moottorin tehon jopa 5 391 kilowattiin. Jälkipoltin oli asennettuna prototyypeissä, mutta sitä ei koskaan käytetty. 3,7-metrisen kolmilapaisen potkurin tuottamaa vetoa säädettiin lapakulmia muuttamalla, ja potkurin kärjet kulkivat parhaimmillaan Mach 1,18:n nopeuksilla. Koneessa käytettiin T-peräsintä, jolla pyrittiin siirtämään korkeusperäsin pois turbulenttisesta potkurivirrasta.


title: Republic XF-84H

text: Valmistumisensa jälkeen kaksi prototyyppiä siirrettiin purettuina Republicin tehtailta Farmingdalesta Long Islandilta Edwardsin lentotukikohtaan koelentoja varten. Prototyypit lensivät vain kuusi tuntia ja 40 minuuttia 12 Edwardsissa tehdyn koelennon aikana. Lin Hendrix, yksi Republicin koelento-ohjelmaan lähettämistä piloteista kieltäytyi lentämästä konetta uudelleen ainoan lentonsa jälkeen, sillä hänen mielestään kone muuttui pituussuunnassa epävakaaksi yli 800 kilometrin tuntinopeuksilla lennettäessä. Konetta vaivasivat myös moottori-, laskuteline- ja värinäongelmat. Koelentäjä Hank Beaird lensi XF-84H:ta 11 kertaa, joista kymmenen päättyi pakkolaskuun.


title: Republic XF-84H

text: XF-84H oli erittäin todennäköisesti meluisin ikinä rakennettu lentokone (venäläistä Tupolev Tu-95 -pommikonetta on pidetään joskus meluisampana), mistä kone sai lempinimensä ”Thunderscreech” ja ”Mighty Ear Banger”. Maakäytössä olleet prototyypit pystyi todistetusti kuulemaan 40 kilometrin päästä. Toisin kuin perinteiset potkurit, XF-84H:n potkurin uloimmaiset 60–75 senttimetriä pyörivät yliääninopeuksilla jopa tyhjäkäynnillä, tuottaen jatkuvan yliäänipamauksen. Potkurin tuottama šokkiaalto oli lopulta jopa tarpeeksi voimakas kaataakseen koneen lähellä työskennelleen henkilön maahan. Yliäänialueella toimivan potkurinosan lisäksi potkurin aliääninopeuksilla toimivien alueiden ja kaksoisturbiinin tuottama melu aiheuttivat jopa pahoinvointia ja päänsärkyä lentokentän maahenkilökunnassa.


title: Republic XF-84H

text: Koneen melu aiheutti ongelmia myös Edwardsin lennonjohdolle, ja kommunikaatio koneen kanssa jouduttiin lopulta hoitamaan valosignaaleilla normaalin radioliikenteen sijasta. Useiden valitusten jälkeen Republic siirsi koneen keskelle Rogersin kuivunutta järveä aina ennen moottorin käynnistystä Koelento-ohjelma ei edennyt valmistajan ensimmäistä vaihetta (Phase I) pidemmälle, eikä yksikään Yhdysvaltain ilmavoimien lentäjä päässyt lentämään konetta. XF-84H:n aktiivipalvelukseen pääsykin muuttui erittäin epätodennäköiseksi koneen teknisten ongelmien ja saavuttamattomien tavoitenopeuksien takia. Yhdysvaltain ilmavoimat peruutti hankkeen syyskuussa 1956.Samanlaisia konetyyppejä:


title: Risti ja ruoska

text: Risti ja ruoska on suomalaisen black metal -yhtye Hornan 7" vinyyli-EP. Siitä julkaistiin rajoitettu 666:n kappaleen painos.


title: Toivo Flink

text: Toivo Mikael Flink (s. 14. elokuuta 1949 Kalininin alue) on Karjalan tasavallasta kotoisin oleva filosofian tohtori, tutkija ja runoilija, joka on asunut Suomessa vuodesta 1991 lähtien.


title: Toivo Flink

text: Flinkin perhe muutti Petroskoihin 1953 ja hän valmistui 1972 Petroskoin yliopiston suomen kielen laitokselta. Flink toimi 1972–1976 Karjalan radion suomenkielisen toimituksen kirjeenvaihtajana ja vuosina 1976–1990 hän oli toimittajana Punalippu-lehdessä. Flinkistä tuli Neuvostoliiton kirjailijaliiton jäsen 1986. Hän julkaisi 1980-luvulla kaksi runokokoelmaa ja suomensi venäläisten runoilijoiden (Sergei Jesenin, Kornei Tshukovski, Vladimir Sokolov, Junna Moriz, Jevgeni Jevtushenko, Vladimir Lugovskoi) runoja.


title: Toivo Flink

text: Flink muutti 1991 Suomeen ja toimi 1991–2001 opettajana Vantaalla. 2000–luvulla hän on toiminut aineenopettajana, Inkeri-keskuksen vt. toiminnanjohtajana sekä tutkijana Kansallisarkistossa 2007–2009 ja Siirtolaisinstituutissa vuodesta 2010. Flink on toiminut Suomen Inkeri-liiton puheenjohtajana 2009–2012 ja Inkeriläisten viesti-lehden päätoimittajana 2010–2012.


title: Toivo Flink

text: Flink auskultoi opettajaksi 1992 Helsingin yliopistossa ja väitteli filosofian tohtoriksi vuonna 2000 Turun yliopistossa. Hän on toiminut vuodesta 2012 Suomen ja Venäjän historian dosenttina Helsingin yliopistossa.


title: Black Metal Warfare

text: Black Metal Warfare on suomalaisen black metal -yhtye Hornan konserttitallenne vuodelta 2004. Äänite julkaistiin ainoastaan C-kasetille, ja sitä painettiin vain 150 kappaletta.


title: Rayonismi

text: Rayonismi (< ransk. "rayon", 'säde') oli venäläinen, Mihail Larionovin ja Natalja Gontšarovan perustama, vuosina 1911–1914 toiminut abstrakti taidesuuntaus, joka oli osa 1910-luvun moskovalaista ja pietarilaista avantgardea. Larionov kirjoitti liikkeen manifeston vuonna 1912, ja se ilmestyi seuraavana vuonna. Larionovin mukaan rayonismi oli kubismin, futurismin ja orfismin synteesi, ja että rayonismi kuvaa spatiaalisia muotoja, jotka syntyvät esineistä ristikkäin heijastuvista valonsäteistä.


title: Craigslist

text:
Craigslist on kansainvälinen luokiteltuja pikkuilmoituksia julkaiseva verkkopalvelu, jossa ilmoitukset on luokiteltu mitä erilaisimpiin osastoihin, kuten työpaikka- ja työnhakuilmoituksiin, osto- ja myynti-ilmoituksiin, asuntoilmoituksiin, seuranhakuilmoituksiin, palveluja tarjotaan -ilmoituksiin.
Craigslistin perusti Craig Newmark vuonna 1995 alun perin sähköpostikirjeeksi, jossa kertoi San Franciscon alueen tapahtumista ystävilleen ja vähitellen yhä useammille kiinnostuneille. Vuonna 1996 se muuttui verkkopalveluksi ja otti mukaan muitakin ilmoitusluokkia. Vuonna 2000 se alkoi laajentua muihin Yhdysvaltain kaupunkeihin ja toimii nyt 50 maassa, myös Suomessa.


title: Craigslist

text: Craigslist julkaisee valtaosan ilmoituksista ilmaiseksi mutta perii pieniä maksuja yhä useampien osastojen ilmoituksista (työpaikkailmoitukset, New Yorkin asuntoilmoitukset ja vuodesta 2014 autokauppojen ilmoittelu). Craigslistin on arvioitu vieneen sanomalehdiltä ilmoitustuloja vuosien 2000–2007 aikana jopa viisi miljardia dollaria eli noin 3,8 miljardia euroa.


title: Craigslist

text: Craigslistin sivustoilla oli vuonna 2011 noin 20 miljardia sivulatausta kuukaudessa, mikä teki siitä 37:nneksi suosituimman verkkosivuston maailmassa ja kymmenenneksi suosituimman Yhdysvalloissa.


title: Craigslist

text: Craigslist on yksityinen yhtiö, joka ei julkaise tunnuslukujaan eikä omistajatietojaan. Alan analyytikot arvioivat sen tuottavan vuonna 2014 liikevaihtoa noin 335 miljoonaa dollaria.